Selain Sakit Dada, Ini 7 Cara Mengesan Tanda Serangan Jantung!

Sakit jantung, pembunuh nombor satu negara.
Masalah jantung
selalunya mendahului punca kematian dalam sesebuah negara.
Jika bukan nombor satu pun, ia akan berada dalam carta 5 teratas. Bagaimana cara mengesan tanda serangan jantung?

Menurut Pertubuhan Kesihatan Sedunia (WHO), hampir 17.9 juta kematian direkodkan di peringkat global pada setiap tahun akibat masalah sistem kardiovaskular.

4 daripada 5 kematian berkaitan dengan sistem tersebut disebabkan oleh
serangan jantung dan strok.

Risiko untuk seseorang itu mati selepas mendapat tanda serangan jantung berkait rapat dengan tempoh waktu mereka diperiksa dan dirawat.

Jadi, ambil tahu
gejala serangan jantung bagi mengelakkan komplikasi yang boleh mengancam nyawa.

Baca lebih lanjut tentang Kesihatan Jantung
di sini.

Kenapa seseorang itu boleh dapat serangan jantung?

Gambar oleh @sitthiphong, Twenty20

Secara amnya, sakit jantung berlaku disebabkan oleh ketidakupayaan otot jantung untuk mendapat bekalan darah akibat salur darah tersumbat.

Seperti sel tubuh badan yang lain,
sel jantung turut memerlukan oksigen dan nutrien untuk berfungsi dengan baik.

Tanpanya, sel jantung boleh beransur-ansur mati.

Seperti proses penyakit yang lain, salur darah tersumbat tidak berlaku semalaman.

Ia merupakan satu proses patologikal yang berlaku beransur-ansur sehingga ruangan salur darah terlibat menjadi sangat sempit.

Ketulan darah beku boleh terbentuk di dalam aliran darah akibat daripada penguraian plak kolesterol.

Ia berupaya menyebabkan ruangan kecil yang masih tertinggal itu tersumbat, sekali gus membuatkan
 aliran darah ke otot jantung terganggu.

Sel jantung tidak akan mendapat bekalan oksigen yang cukup dan akan beransur-ansur mati.

Disebabkan oleh proses inilah seseorang itu akan mengalami sakit dada setiap kali mereka mendapat serangan jantung.

Jenis serangan jantung yang dialami boleh ditentukan berdasarkan
dapatan bacaan di mesin elektrokardiogram (ECG).

Secara amnya, ia boleh dibahagikan kepada 2:

Sakit jantung dengan karakter ECG yang menunjukkan peningkatan pada segmen ST (salur darah tersumbat sepenuhnya).

Segmen ST tidak menunjukkan sebarang perubahan ketika individu mengalami penyakit jantung (salur darah tidak tersumbat sepenuhnya).

Terdapat juga punca lain yang boleh menyebabkan serangan jantung seperti pengambilan dadah terlarang.

Dadah seperti kokain dan penggunaan bahan tembakau
 boleh menyebabkan spasme pada salur darah arteri.

Ini bermakna, otot pada salur darah tersebut akan menyebabkan ruang menjadi sempit akibat proses pengecutan patologi.

Tanda serangan jantung yang perlu diberi perhatian

Berbeza dengan situasi di hospital yang dilengkapi dengan peralatan canggih untuk mengesan sakit jantung, diagnosis masalah tersebut di luar hanya berdasarkan
 simptom yang dialami oleh individu.

Namun pada kebanyakan masa, diagnosis berdasarkan simptom adalah tidak tepat kerana
gejalanya lebih kurang sama dengan penyakit lain.

Justeru, pemeriksaan awal amat disarankan.

Sakit dada di sebelah kiri
 sudah sinonim dengan tanda serangan jantung walaupun ia juga boleh disebabkan oleh keadaan kesihatan lain.

Oleh sebab itulah, anda juga perlu peka dengan gejala atau tanda serangan jantung lain seperti:

Lengan di sebelah kiri, leher, dagu atau bahagian belakang terasa lemah atau kebas.

Sesak nafas.

Loya.

Sakit pada bahagian abdomen atas.

Berpeluh sejuk.

Kelesuan.

Pening kepala.

Pun begitu, tanda serangan jantung yang dialami oleh setiap individu berbeza mengikut faktor persekitaran dan penyakit kronik yang dialami.

Sebagai contoh mereka yang mempunyai
 masalah kencing manis tidak terkawal boleh mengalami serangan jantung tanpa sakit dada.

Terdapat juga individu yang hanya mengalami gejala ringan.

Walau bagaimanapun, secara amnya, semakin banyak gejala sakit jantung yang dialami seseorang itu, semakin tinggilah kebarangkalian
anda mengalami serangan jantung.

Anda mungkin berminat:

Sering Sakit Dada? Adakah Disebabkan Pedih Ulu Hati Atau Sakit Jantung? Kenali Perbezaannya!

Pakar Kongsi 4 Sebab MESTI Elak Makan Lewat Malam, Rupanya Ada Kaitan Dengan Jantung?

Diagnosis dan rawatan oleh doktor perubatan

Gambar oleh @photovs, Twenty20

Selain ECG, pengambilan sejarah pesakit dan pemeriksaan fizikal penting dalam
proses mendiagnosis penyakit jantung.

Hal ini disebabkan oleh masalah perubahan segmen ST pada bacaan ECG boleh berpunca daripada keadaan kesihatan jantung lain seperti keradangan (perikarditis), aneurisme dan sebagainya.

Pemeriksaan darah juga akan dilakukan bagi memeriksa jumlah enzim yang akan dirembeskan jika berlakunya kematian sel jantung.

Rawatan bagi sakit jantung akan dilakukan menurut protokol yang sistematik
 bagi memastikan kematian sel jantung dapat dielakkan seoptimum mungkin.

Prosedur pembedahan juga boleh dilakukan mengikut kepada keadaan kesihatan semasa.

Antara prosedur yang lazim adalah seperti berikut:

Angioplasti, pembukaan salur darah menggunakan tiub yang mempunyai belon pada muncungnya.

Penggunaan wayar tiub (stent) bagi memastikan salur darah terbuka selepas prosedur angioplasti.

Pembedahan pintasan jantung
 untuk mencipta saluran baharu bagi memintas kawasan salur darah yang tersumbat.

Pemasangan pacemaker bagi memastikan rentak degupan jantung normal.

Pembedahan injap jantung bagi mereka yang mengalami kebocoran injap semasa jantung berdegup.

Pemindahan organ jantung jika terdapat kerosakan kekal pada majoriti otot jantung menyebabkan fungsi jantung tidak efisien.

Konklusi

Sebenarnya, bukan mudah bagi seseorang itu untuk mengesan tanda serangan jantung terutamanya jika mereka mengalami simptom tidak lazim seperti sakit pada bahagian abdomen atas.

Lebih teruk lagi jika seseorang itu tidak mengalami sakit dada langsung semasa proses patologi itu sedang berlaku.

Apa yang penting adalah pesakit perlu memberikan sejarah perubatan yang tepat bagi membantu doktor mendiagnosis masalah jantung dengan lebih tepat.


Si Kecil Kerap Diarrhea? Mungkin Simptom Rotavirus, Ibu Kena Cek!

Kehidupan bersama jangkitan
rotavirus
 akan menjadi tidak menyenangkan untuk jangka masa yang singkat bagi anak anda.
Ayuh kita fahami apakah simptom rotavirus dan cara rawatannya.

Untuk mendapatkan lebih banyak info tentang Keibubapaan, sila dapatkannya
di sini.

Apa Itu Rotavirus?

Rotavirus telah lama menjadi penyebab utama jangkitan teruk di dalam usus. Biasanya simptom rotavirus  ini menyebabkan cirit-birit.

Walaupun kebanyakan kes berlaku di antara 6 bulan dan 2 tahun, jangkitan rotavirus boleh menjejaskan seseorang pada pelbagai peringkat umur.

Walaupun jangkitan rotavirus tidak menyenangkan, anda biasanya boleh merawat jangkitan ini di rumah dengan minuman tambahan untuk mencegah
dehidrasi
.

Kadang-kadang, dehidrasi teruk memerlukan cecair intravena di hospital. Dehidrasi adalah komplikasi serius rotavirus dan penyebab utama kematian kanak-kanak di negara-negara membangun.

Bagaimanapun, vaksin telah mengurangkan jumlah jangkitan rotavirus. Vaksin dapat membantu mencegah jangkitan rotavirus pada bayi anda.

Bagi kanak-kanak yang lebih tua dan dewasa – yang tidak mungkin mengalami gejala rotavirus yang serius, cara pertahanan terbaik adalah dengan kerap mencuci tangan.

Jangkitan Rotavirus sangat biasa. Kebanyakan kanak-kanak yang tidak di
vaksin
 dijangkiti oleh rotavirus pada usia tiga tahun.

Simptom rotavirus

Jangkitan rotavirus biasanya bermula dalam masa dua hari selepas terdedah kepada virus. Simptom awal ialah
demam
 dan muntah, diikuti oleh tiga hingga tujuh hari cirit-birit berair. Jangkitan ini boleh menyebabkan sakit perut.

Pada orang dewasa yang sihat, jangkitan rotavirus hanya boleh menyebabkan tanda-tanda dan gejala ringan atau tiada tanda sama sekali.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Baca juga:

Simptom rotavirus: Fahami puncanya

Rotavirus wujud dalam najis individu yang dijangkiti beberapa hari sebelum gejala muncul dan sehingga 10 hari selepas gejala pulih.

Virus ini merebak dengan mudah melalui hubungan tangan-ke-mulut sepanjang masa – walaupun individu yang dijangkiti tidak mengalami simptom .

Jika  anak anda mempunyai rotavirus dan anda tidak membasuh tangan anda selepas menukar lampin anak anda atau membantu anak anda menggunakan tandas, virus itu boleh merebak kepada apa-apa sahaja yang anda sentuh seperti:

makanan

barangan mainan

perkakas dapur

Jika individu lain menyentuh tangan anda yang tidak dicuci atau objek yang tercemar dan kemudian menyentuh mulutnya, jangkitan mungkin akan berlaku.

Virus ini boleh terus membiak di permukaan tersebut selama berminggu-minggu atau lebih lama jika kawasan itu tidak dibersihkan atau dibasmi
kuman
.

Terdapat banyak jenis rotavirus yang berkemungkinan boleh dijangkiti lebih dari sekali, walaupun anda telah diberikan
vaksin
.

Walau bagaimanapun, jangkitan yang berulang dalam kalangan kanak-kanak dan dewasa biasanya tidak normal atau ringan kepada sederhana dalam keterukan tetapi sebahagian kecilnya boleh menjadi teruk.

Bilakah anak anda perlu berjumpa doktor?

Hubungi doktor jika anak mengalami simptom rotavirus  seperti:

Mempunyai cirit-birit
lebih daripada 24 jam

Muntah dengan kerap

Najis berwarna hitam pekat atau najis

Suhu badan 104 F (40 C) atau lebih tinggi

Badan terasa lesu, tidak selesa atau sakit

Mempunyai tanda atau simptom dehidrasi, termasuk mulut kering, menangis tanpa air mata, kuantiti air kencing sedikit atau tidak membuang
air kecil

Simptom rotavirus: Cara rawatannya

Tiada rawatan khusus untuk jangkitan rotavirus. Antibiotik dan antivirals tidak akan membantu jangkitan rotavirus. Biasanya, jangkitan itu berlaku dalam masa tiga hingga tujuh hari.

Mencegah dehidrasi adalah kebimbangan terbesar. Untuk mengelakkan dehidrasi semasa virus itu berjalan, minum banyak cecair. Sekiranya anak anda mengalami cirit-birit yang teruk, tanyakan kepada doktor tentang cairan rehidrasi oral.

Bagi kanak-kanak, cecair dehidrasi boleh menggantikan mineral yang hilang dengan lebih berkesan daripada air atau cecair lain. Dehidrasi teruk mungkin memerlukan cecair intravena di hospital.

Simptom dehidrasi termasuk:

Mulut dan tekak kering

Kurang membuang air kecil

Menangis dengan sedikit atau tiada air mata

Mata atau
ubun-ubun
 tenggelam

Mengantuk dan kelesuan yang luar biasa

Bagaimanapun, perlu diingatkan bahawa
ubat cirit-birit
 tidak disyorkan untuk jangkitan rotavirus.

Perubahan Gaya Hidup dan Kaedah Pengubatan Sampingan Cegah Simptom Rotavirus

Gaya hidup dan kaedah pengubatan sampingan berikut mungkin membantu anda mengatasi jangkitan rotavirus.

Jika
bayi anda sakit
, berikan sedikit cecair. Jika anda menyusu, teruskan

Jika bayi anda
meminum susu formula
, berikan sedikit cecair rehidrasi oral atau dengan kuantiti formula biasa. Jangan cairkan susu formula bayi anda

Sekiranya anak anda yang lebih tua tidak berasa sihat, biarkan dia untuk berehat. Berikan makanan yang rasa hambar, seperti keropok soda dan roti bakar

Cecair yang banyak adalah penting, termasuk cairan rehidrasi oral. Elakkan jus epal, produk tenusu dan makanan manis, yang boleh membuat cirit-birit kanak-kanak semakin teruk

Jika anda sedang bergelut dengan cirit-birit atau muntah, hisap ais atau minum sedikit air atau soda, seperti perisa halia, atau sup. Makan makanan yang hambar

Elakkan apa-apa yang boleh mengganggu perut anda, termasuk produk tenusu, makanan berlemak atau berperisa,
kafein
, alkohol, dan
nikotin

Untuk mengurangkan penyebaran rotavirus, cuci tangan dengan teliti dan kerap, terutama selepas anda menggunakan tandas, menukar lampin anak atau membantu anak anda menggunakan tandas.

Tetapi walaupun
mencuci tangan
 dengan bersih tidak menawarkan sebarang jaminan.

Pusat Kawalan dan Pencegahan Penyakit (CDC) mengesyorkan agar anak anda divaksinasi terhadap rotavirus. Ini akan membuatnya kurang cenderung untuk mendapatnya dan jika dia memperolehinya, simptom rotavirus akan menjadi kurang teruk.


Senaman Mengaktifkan Rangkaian Saraf Memori

Senaman memberikan banyak manfaat kepada kita, tetapi seberapa cepatkah kita mendapat manfaat daripada senaman? Satu kajian baharu yang dijalankan oleh
University of Maryland
 mengenai individu dewasa yang sihat menunjukkan bahawa, dengan hanya satu sesi senaman mampu meningkatkan pengaktifan dalam litar otak yang berkaitan dengan memori – termasuklah hippocampus – bahagian otak yang mengecut seiring dengan usia dan juga bahagian otak pertama diserang dalam penyakit Alzheimer.

Menurut Dr. J. Carson Smith, profesor madya dalam bidang kinesiologi di
University of Maryland School of Public Health
, walaupun telah dibuktikan bahawa senaman boleh meningkatkan jumlah hippocampus, kajian mereka memberikan maklumat baharu bahawa senaman mempunyai keupayaan untuk memberi kesan kepada kawasan otak yang penting itu. Kajian tersebut diterbitkan dalam
Journal of the International Neuropsychological Society
.

Pasukan penyelidikan Dr. Smith mengukur aktiviti otak (menggunakan fMRI) peserta sihat yang berumur 55-85 tahun, yang diminta untuk melakukan tugasan ingatan yang melibatkan mengenal pasti nama-nama terkenal dan yang tidak terkenal. Tindakan mengingat nama-nama terkenal mengaktifkan rangkaian saraf yang berkaitan dengan ingatan semantik, yang diketahui semakin merosot dari masa ke masa seiring dengan kehilangan memori.

Ujian tersebut dijalankan 30 minit selepas satu sesi senaman yang berintensiti sederhana (70% daripada usaha maksima) dengan menggunakan basikal senaman dan pada hari yang berasingan selepas tempoh rehat. Pengaktifan otak peserta bersekali dengan pengingatan nama secara tepat adalah lebih besar dalam empat kawasan kortikal otak (termasuk gyrus frontal tengah, gyrus temporal yang lebih rendah, gyrus temporal tengah, dan gyrus fusiform) selepas bersenam berbanding selepas rehat. Peningkatan pengaktifan hippocampus juga dilihat di kedua-dua belah otak.

Menurut Dr. Smith lagi, sama seperti otot yang menyesuaikan diri dengan kegunaan berulang, sesi latihan tunggal boleh menjadikan rangkaian neural kognitif lebih fleksibel dengan cara yang menggalakkan penyesuaian dari masa ke masa dan membolehkan peningkatan integriti rangkaian dan fungsi selain membolehkan akses yang lebih cekap kepada memori.

Baca juga:

Aktiviti Fizikal Bantu Halang Kenaikan Semula Berat Badan

Manfaat Aktiviti Fizikal Pada Kesihatan Mental

Apakah Aktiviti Fizikal Yang Boleh Dilakukan Ketika Berpuasa Di Bulan Ramadan?


Tengok Cermin Ketika Bersalin? Bukan Saja Buat Ibu Lebih Semangat Nak MENERAN, Ada Manfaat Lain!

Saat bersalin adalah antara momen besar bagi setiap wanita. Perasaan berdebar dan teruja menjadikan pengalaman ini melekat di ingatan, bagaimana pula jika si ibu dapat melihat dari sudut bahagian intim?

Bakal-bakal ibu di luar sana, tahukah anda bahawa melihat cermin ketika melahirkan anak itu dibolehkan?

Ia boleh menjadi satu pengalaman indah yang berbeza bagi para ibu yang melihat dengan mata sendiri proses kelahiran melalui pantulan cermin yang disediakan.

Ingin mengetahui dengan lebih lanjut, ikuti artikel ini ya!

Apakah itu ‘cermin kelahiran’?

Cermin kelahiran yang dimaksudkan adalah cermin yang digunakan ketika
proses bersalin seseorang wanita
 yang menunjukkan proses kejadian tersebut pada bahagian intim.

Ia berfungsi untuk bakal ibu melihat proses bersalin secara menyeluruh dan kemungkinan membantu berikan motivasi tambahan ketika saat mendebarkan tersebut.

Di hospital, jururawat mungkin mempunyai akses cermin yang boleh disesuaikan sama ada dengan dipasang pada roda yang dapat dicondongkan posisinya atau apa-apa alatan lain yang bersesuaian.

Bersalin secara normal

Setiap kelahiran adalah unik dan berbeza-beza bagi setiap para ibu dan bayi. Sebagai tambahan, para wanita mungkin mempunyai pengalaman yang berbeza sama sekali dengan pengalaman bersalin yang pernah dilalui.

Melahirkan anak adalah peristiwa yang mampu mengubah hidup seseorang wanita dan akan meninggalkan kesan sepanjang hayat.

Sudah tentu, anda akan mahukan ia menjadi pengalaman yang positif dan berjalan seperti apa yang diharapkan serta dirancangkan.

Bagi wanita yang
melahirkan secara normal atau melalui faraj
, kelahiran anak berlaku dalam 3 peringkat:

Tahap 1: Bersalin

Proses bersalin terbahagi kepada 3 fasa – bersalin awal, bersalin aktif dan bersalin peralihan.

Semua wanita yang melahirkan secara faraj akan mengalami ketiga-tiga fasa persalinan.

Masa dan intensiti kontraksi dapat membantu anda mengetahui fasa beranak yang anda lalui, sementara ujian fizikal berkala akan mengesahkan tahap kemajuan anda.

Tahap 2: Meneran dan melahirkan bayi

Ini adalah ketika serviks anda mencapai tanda 10 cm yang bermaksud anda sudah benar-benar lemah.

Anda mungkin tertanya-tanya: Adakah tekanan lebih menyakitkan daripada kontraksi?

Sebilangan besar wanita benar-benar mendapati fasa bersalin peralihan, atau pembukaan sepanjang 2 sehingga 3 cm, adalah fasa bersalin yang paling mencabar.

Akan tetapi untungnya kerana ia berlangsung pada masa pendek, 15 minit hingga 1 jam.

Tahap 3: Pengeluaran plasenta

Pada peringkat akhir bersalin ini, anda akan terus mengalami kontraksi ringan kerana doktor bakal membantu anda melahirkan plasenta bayi.

Doktor akan memeriksa rahim anda untuk memastikan semuanya berjalan seperti yang diharapkan.

Rawatan untuk mengurangkan rasa sakit semasa beranak normal

Kelahiran melalui faraj tidak semestinya menyakitkan. Sejumlah ubat-ubatan dapat mengatasi kesakitan bersalin anda. Ini termasuk:

Pethidine
 atau
meperidine

Gas ketawa (nitrat oksida)

Epidural (
2 daripada 3 wanita memilih epidural
)

Penggunaan cermin semasa sedang
push

Dengan kehadiran cermin kelahiran, seseorang wanita yang bersalin akan dapat melihat
perineum
(antara dubur dan bibir faraj) yang membonjol dan, akhirnya, menyaksikan kepala bayinya keluar.

Berikut adalah 3 kondisi di mana penyedia perkhidmatan kesihatan mungkin mengesyorkan ibu menggunakan cermin:

Sekiranya seseorang wanita memilih kaedah melahirkan di dalam air dan ingin melihat apa yang berlaku di bawah air

Sekiranya bakal ibu mempunyai kesukaran untuk mendapat motivasi dan memerlukan inspirasi

Sekiranya seseorang wanita mahukan memori berbentuk visual yang berharga

Bagi sesetengah individu, saat bersalin adalah perkara yang indah dan hebat untuk melihat bayi keluar daripada saluran faraj melalui cermin.

Sekiranya anda mahu merasai pengalaman tersebut, anda dinasihatkan untuk meminta pendapat doktor terlebih dahulu mengenai kesesuaian untuk melakukannya atau tidak.

Mengapa tidak ramai orang memilih untuk melihat cermin saat kelahiran?

Antara faktor ibu hamil tidak ramai memilih untuk melihat cermin saat bersalin adalah kerana bimbang jika melihat proses tersebut bersama pasangan akan
mengubah perasaan si suami tentang seks selepas beranak
.

Menurut pakar, sebilangan wanita berpendapat bahawa melihat bayi keluar dari faraj akan mengurangkan aspek seksual pada alat kelamin mereka.

Apa pun alasannya, pakar mengatakan bahawa hanya 1 daripada 10 wanita yang akan meminta untuk menggunakan cermin kelahiran, walaupun kebanyakan individu menyukainya dan menganggapnya sangat membantu.


Kaki Bengkak Kerana Diabetes? Cuba 5 Petua Ini Untuk Surutkan Bengkak Anda!

Ada pembaca yang bertanya berkenaan masalah kaki bengkak diabetes. Adakah diabetes kaki bengkak ini disebabkan oleh penyakit kegagalan buah pinggang? Apakah cara atau tip untuk atasi masalah ini?

Untuk mendapatkan lebih banyak info berkenaan Kencing Manis, anda boleh klik
di sini
.

Kaki bengkak diabetes, komplikasi yang sering dialami pesakit diabetes

Pesakit yang menghidap diabetes atau kencing manis sememangnya amat berisiko untuk mengalami kaki bengkak diabetes atau diabetes kaki bengkak.

Biasanya, masalah kebengkakan kaki ini berpunca daripada
penyakit buah pinggang
 yang disebut
sebagai nefropati diabetes
.

Ia juga dikenali sebagai penyakit buah pinggang diabetes kerana penyakit diabetes anda telah merosakkan saluran darah dan juga sel-sel lain dalam buah pinggang anda.

Nefropati diabetes
 boleh menjejaskan keupayaan buah pinggang untuk melakukan tugasnya iaitu mengeluarkan bahan buangan dan cecair tambahan daripada badan anda.

Cara terbaik untuk mencegah atau memperlahankan keadaan ini adalah dengan mengekalkan gaya hidup yang sihat dan
menguruskan diabetes
 dan
tekanan darah tinggi
 anda dengan baik.

Tanda-tanda anda alami kebengkakan kaki disebabkan kegagalan buah pinggang

Pada peringkat awal berlakunya masalah nefropati diabetes ini, kebanyakan daripada penghidapnya tidak mengalami atau menunjukkan sebarang tanda dan simptom yang ketara.

Namun, apabila ia sudah lama berlaku, ia akan menunjukkan beberapa simptom utama seperti:

Kehadiran protein dalam air kencing

Keadaan tekanan darah yang semakin buruk

Kerap membuang air kecil

Bengkak pada kaki, tumit, tangan dan juga mata

Berasa keliru atau sukar untuk memberikan perhatian terhadap sesuatu

Kurang memerlukan insulin
 atau ubat-ubatan diabetes

Sesak nafas

Hilang selera makan

Berasa letih

Loya dan muntah-muntah

Kerap berasa gatal

Diabetes kaki bengkak juga boleh disebabkan oleh masalah lain!

Pesakit kencing manis
 sememangnya amat cenderung untuk mendapat penyakit nefropati diabetes atau penyakit buah pinggang diabetes yang menyebabkan kebengkakan kaki.

Namun, kita juga perlu tahu bahawa terdapat juga pelbagai isu atau masalah lain yang boleh menyebabkan diabetes kaki bengkak ini, dan ia bergantung kepada sama ada di sebelah atau kedua-dua belah kaki.

Antara masalah kesihatan lain yang boleh menyebabkan bengkak pada kedua-dua belah kaki ialah:

Sirosis hati

Masalah kegagalan jantung

Kardiomiopati (masalah otot jantung)

Limfedema (sistem kelenjar limfa tersumbat)

Kegagalan buah pinggang yang teruk/
penyakit buah pinggang kronik

Pengambilan ubat-ubat preskripsi seperti
ubat tekanan darah tinggi

Penyakit urat varikos dan vena kronik

Kehamilan

Mempunyai berat badan yang berlebihan

Selain itu, antara masalah kesihatan yang boleh menyebabkan bengkak sebelah kaki ialah:

Trombosis urat dalam

Jangkitan kuman

Keradangan pada tisu kaki

Tip untuk atasi masalah kaki bengkak diabetes

Keadaan kaki yang membengkak kerana diabetes boleh menyebabkan
masalah edema.

Edema merupakan satu keadaan di mana cecair akan terperangkap pada bahagian tubuh tertentu yang kemudiannya menyebabkan pembengkakan.

Penghidap diabetes yang mempunyai kaki bengkak perlu menjalani pemeriksaan segera di hospital untuk mengelakkan ia bertambah buruk.

Setelah anda berjumpa doktor, anda boleh melakukan tip-tip di bawah ini untuk membantu mengatasi masalah kaki bengkak diabetes:

#1. Pakai stoking mampatan

Stoking mampatan boleh membantu memberikan sedikit tekanan pada kaki dan ia boleh meningkatkan aliran darah dan mengelakkan masalah kaki bengkak.

Jika anda tidak begitu pasti berkenaan pemakaian stoking biasa atau stoking mampatan, dapatkan nasihat doktor berkenaan kaedah pemakaian yang tepat.

Secara umumnya, stoking mampatan yang dipakai tidak boleh terlalu ketat atau longgar.

Selain itu, stoking kaki tidak boleh menutupi kawasan luka yang terbuka atau yang mempunyai bisul.

#2. Tinggikan kaki sekerap yang boleh

Jika anda banyak duduk dalam tempoh yang agak lama, cuba angkat kaki anda sekerap yang boleh.

Cara terbaik yang anda boleh lakukan adalah dengan berbaring dan meninggikan posisi kaki anda melebihi paras jantung.

Anda boleh meletakkan bantal di bawah kaki anda ketika sedang berbaring di lantai atau sofa.

#3. Kurangkan pengambilan garam

Garam boleh menyebabkan pengekalan cecair dalam tubuh. Oleh sebab itu, kita perlu mengurangkan pengambilan garam untuk mengelakkan masalah kebengkakan kaki.

Tanya kepada doktor yang merawat anda berkenaan jumlah pengambilan garam yang selamat untuk anda setiap hari.

#4. Ambil suplemen magnesium

Magnesium merupakan antara nutrien yang sangat penting untuk fungsi tubuh yang lebih optimum.

Namun ramai individu yang tidak mendapat keperluan magnesium yang mencukupi setiap hari.

Magnesium terbukti boleh membantu mengawal fungsi saraf dan menstabilkan kadar gula darah.

Pengambilan antara 200 hingga 400mg magnesium setiap hari boleh membantu mengubati masalah kaki bengkak diabetes.

Namun, anda perlu berbincang dengan doktor terlebih dahulu berkenaan jumlah selamat pengambilan magnesium dan kesannya terhadap ubat-ubatan lain yang anda ambil.

Tip surutkan kaki bengkak diabetes #5. Rendam dengan garam epsom

Garam epsom boleh membantu meredakan kesakitan yang berkaitan dengan masalah kebengkakan kaki selain mengurangkan keradangan dalam tubuh.

Caranya adalah dengan memasukkan garam epsom ke dalam air sejuk untuk rendaman kaki.

Kemudian, rendamkan kaki anda antara 15 hingga 20 minit.

Jadi, apa tunggu lagi! Jom cuba tip-tip di atas.


VR Boleh Bantu Merawat Keadaan Berkaitan Neurologi

Bermain permainan melalui penggunaan realiti maya atau virtual reality (VR) boleh menjadi alat untuk merawat individu yang mempunyai masalah berkaitan neurologi seperti autism, schizophrenia dan penyakit Parkinson. Berpandukan kajian yang dijalankan oleh
University of Waterloo
, Kanada, bermain permainan melalui teknologi VR boleh membantu seseorang individu yang mempunyai masalah ini mengalihkan persepsi mereka terhadap masa, yang mana keadaan masalah tersebut membawa mereka untuk melihat secara berbeza.

Seorang penyelidik yang juga felo pasca kedoktoran dalam bidang kinesiologi, Seamas Weech berkata, keupayaan untuk menganggarkan peredaran masa dengan ketepatan adalah asas kepada keupayaan kita untuk berinteraksi dengan dunia. Tetapi, bagi sesetengah individu,
‘internal clock’
 mereka tidak diselaraskan, menyebabkan kekurangan masa yang mempengaruhi persepsi dan tindakan. Kajian ini membantu manusia untuk memahami bagaimana kekurangan ini mungkin diperoleh, dan bagaimana untuk menentu ukur semula tanggapan masa di dalam otak.

Kajian yang bertajuk
 ‘Movement-Contingent Time Flow in Virtual Reality Causes Temporal Recalibration’
ini melibatkan 18 orang perempuan dan 13 orang lelaki dengan penglihatan normal dan tidak mempunyai gangguan deria, muskuloskeletal atau neurologi. Para penyelidik menggunakan permainan VR, Robo Recall, untuk mewujudkan persekitaran semula jadi di mana untuk menggalakkan penentu ukuran semula persepsi masa. Manipulasi utama kajian ini adalah para penyelidik menggabungkan kelajuan dan jangka waktu peristiwa visual dengan gerakan tubuh peserta.

Para penyelidik mengukur keupayaan persepsi masa peserta sebelum dan selepas mereka terdedah kepada tugas VR yang dinamik. Sesetengah peserta juga menyelesaikan tugas persepsi masa yang bukan berbentuk VR, seperti membaling bola, untuk digunakan sebagai perbandingan kawalan. Para penyelidik mengukur tempoh sebenar dan yang dirasakan oleh siasatan bergerak dalam tugas persepsi masa. Mereka mendapati bahawa manipulasi VR dikaitkan dengan pengurangan ketara dalam anggaran masa peserta, iaitu sekitar 15 peratus.

Menurut Weech, kajian ini menambahkan bukti yang lebih bernilai yang mana persepsi masa adalah bersifat fleksibel, dan VR bertindak sebagai alat bernilai yang berpotensi untuk menentu ukur semula masa di dalam otak. VR turut menawarkan aplikasi yang menarik untuk inisiatif pemulihan yang memberi tumpuan kepada bagaimana persepsi masa bertebaran dalam populasi tertentu. Walau bagaimanapun, Weech menyatakan bahawa kesan VR tersebut masih kuat semasa kajian tersebut dijalankan, dan kajian lebih lanjut diperlukan untuk mengenal pasti berapa lamakah tempoh masa kesan tersebut bertahan, dan adakah sekiranya isyarat ini boleh diperhatikan di dalam otak. Dan untuk membangunkan aplikasi klinikal, kajian perlu mengetahui sama ada kesan tersebut bertahan dalam jangka masa minit, hari atau minggu selepas itu.

Salah seorang penyelidik, Michael Barnett-Cowan menyatakan bahawa, VR pada masa kini mengubah pengalaman kita berkenaan ruang dan waktu, yang membolehkan penyelidikan asas berkaitan persepsi untuk memaklumkan pemahaman kita tentang bagaimana populasi otak normal, tercedera, berusia dan berpenyakit bekerja dan bagaimana mereka boleh dirawat untuk bertindak secara optimum.


Ibu Hamil? Tahniah! Tapi Waspada Dengan 13 Perkara Bahaya Sepanjang Trimester 1 Ini

9 bulan tempoh kehamilan sering dianggap sebagai pengalaman berharga dalam hidup wanita. Walau bagaimanapun, terdapat tanda bahaya kehamilan trimester 1 yang sering dialami oleh wanita hamil.

Keadaan ini terjadi kerana perubahan besar pada badan semasa mengandung dan menampung kehidupan baharu.

Ayuh kita ketahui antara risiko komplikasi yang boleh terjadi semasa trimester pertama kehamilan anda.

Untuk mendapatkan lebih banyak info tentang Kehamilan, sila dapatkannya
di sini.

Tanda bahaya kehamilan trimester 1

Berlaku perubahan ketara dalam aktiviti hormon semasa trimester pertama. Perubahan ini penting tetapi ia membawa bersama komplikasi
kepada ibu mengandung
 seperti keletihan atau loya.

Terdapat sesetengah komplikasi adalah berisiko rendah dan lebih kepada mendatangkan ketidakselesaan berbanding bahaya. Namun ada beberapa kesan serius yang perlu anda ketahui.

1. Keguguran

Dianggarkan 10-15% kehamilan berakhir
dengan keguguran
. Daripada jumlah ini, dilaporkan sekitar 89% berlaku semasa trimester pertama.

Keguguran
semasa awal kehamilan
 boleh disebabkan oleh jangkitan, keabnormalan kromosom, gangguan darah beku atau masalah anatomi rahim.

Langkah terbaik untuk mengatasi keadaan ini adalah dengan pengambilan makanan seimbang, bersenam, meng
hindari alkohol
 dan rokok bagi membantu mengekalkan kehamilan anda.

2. Kehamilan ektopik, antara tanda bahaya kehamilan trimester 1

Kehamilan ektopik berlaku apabila telur yang disenyawakan ditanam di luar rahim. Dianggarkan 1 daripada 50 keseluruhan kehamilan berisiko
menjadi kehamilan ektopik
.

Kebanyakan kehamilan ini berlaku dalam
tiub fal
lopio dan boleh menyebabkan tiub pecah. Keadaan ini boleh menyebabkan kematian kerana berlaku pendarahan dalaman.

3. Sembelit dan cirit-birit

Masalah berkaitan perut bukanlah perkara luar biasa.

Biasanya wanita akan mengalami sembelit ringan hingga teruk disebabkan perubahan dalam diet dan pengambilan makanan kaya zat besi. Keadaan ini boleh
mengakibatkan buasir
 dan najis berdarah.

Jika masalah cirit-birit berlanjutan lebih daripada 3-4 hari, anda harus mendapatkan pemeriksaan doktor kerana ia boleh menyebabkan dehidrasi dan lemah badan.

Baca juga:

4. Kehamilan berganda

Kebanyakan ibu dengan kehamilan berganda akan mengalami pendarahan faraj. Komplikasi kehamilan kembar pada trimester awal ini termasuklah kehilangan janin – di mana berlakunya keguguran.

Situasi ‘keguguran’ embrio ini biasanya akan diserap semula ke dalam lapisan rahim tanpa sebarang gejala ketara pada bakal ibu.

Keadaan ini biasanya dapat dikesan apabila 2 embrio yang
pada imbasan awal,
 tinggal menjadi 1 embrio sahaja.

Tanda bahaya kehamilan trimester 1 #5. Keputihan atau kegatalan faraj

Mengalami keputihan adalah perkara biasa dalam kehidupan wanita. Tiada apa yang perlu dibimbangkan melainkan ia mempunyai bau yang kuat atau berwarna kekuningan.

Manakala keputihan yang disertai dengan kegatalan atau kemerahan perlu diambil serius kerana boleh menjadi petanda jangkitan.

Sekiranya kegatalan yang terjadi adalah akibat jangkitan kelamin, ia boleh menjadi masalah serius kerana boleh berjangkit
kepada bayi dalam kandungan
.

6. Kesakitan semasa kencing

Disebabkan perubahan yang dialami ketika mengandung, wanita amat terdedah untuk mengalami
jangkitan saluran kencing
 (UTI).

Tekanan daripada rahim yang menghalang pengeluaran sepenuhnya air daripada pundi kencing juga boleh menjadi punca jangkitan.

Jika UTI tidak dirawat, ia boleh mengakibatkan
jangkitan buah pinggang
 atau kelahiran awal.

7. Kesukaran bernafas

Peningkatan tahap progesteron semasa trimester pertama boleh menyumbang kepada masalah sesak nafas.

Sekiranya keadaan kesukaran bernafas ini disertai dengan berdehit, denyutan jantung pantas atau batuk, lakukan pemeriksaan doktor segera. Ini bagi membantu membezakan sama ada ia adalah masalah sesak nafas biasa atau komplikasi lain.

8. Tompokan atau pendarahan faraj, antara tanda bahaya kehamilan trimester 1

Pendar
ahan im
plantasi adalah perkara biasa semasa awal kehamilan dan tidak perlu dibimbangkan.

Namun ada kalanya pendarahan yang berlaku adalah disebabkan masalah lain seperti polip serviks, tiub kehamilan yang pecah – seperti dalam situasi kehamilan ektopik, tiub fallopio, juga boleh mengakibatkan maut.

9. Sakit betis & sakit kepala

Sakit betis semasa trimester pertama jarang berlaku. Namun perubahan hormon bersama keletihan yang dialami boleh menjadi puncanya.

Tetapi jika kesakitan ini berlaku pada sebelah bahagian sahaja, ia boleh menunjukkan masalah pembekuan darah. Gumpalan yang terbentuk dalam urat kaki dikenali sebagai
Deep Vein Thrombosis
 atau
urat simpul
.

Gumpalan darah pada bahagian kepala pula boleh menyumbang kepada
masalah sakit kepala
 yang teruk.

10. Loya & muntah antara salah satu tanda bahaya kehamilan trimester 1

Morning
 sickness
 adalah masalah biasa pada awal kehamilan bagi kebanyakan wanita. Namun, bagi sesetengah individu, keadaan ini boleh menjadi teruk dan meningkatkan risiko dehidrasi.

Ada juga
wanita yang akan muntah setiap kali makan
 dan boleh menyebabkan badan kekurangan nutrisi yang diperlukan badan dan janin.

11. Keletihan & insomnia

Semasa trimester pertama, seorang wanita boleh mengalami kesukaran untuk tidur. Keadaan ini biasanya berpunca daripada keletihan melampau yang dirasai sepanjang hari.

Situasi ini juga boleh berkaitan dengan
masalah pedih ulu hati
 dan tabiat mandi pada waktu malam.

12. Suhu badan tinggi

Demam yang melebihi 38
°C
 boleh menjadi tanda jangkitan asas. Situasi ini boleh menjejaskan janin dan perlu mendapat pemeriksaan doktor.

Demam yang disertai dengan ruam atau sakit sendi boleh menjadi
tanda parvovirus
 atau Toxoplasma.

Terdapat juga kemungkinan kecil bahawa ia boleh menunjukkan sitomegalovirus (
cytomegalovirus
, CMV) yang merupakan punca terjadinya pekak kongenital.

Tanda bahaya kehamilan trimester 1 #13. Bengkak

Selepas 20 minggu kehamilan, masalah bengkak dianggap normal bagi kebanyakan wanita kerana perubahan jumlah dan aliran darah yang menyebabkan cecair terperangkap di dalam tisu badan.

Tetapi bengkak pada awal kehamilan – terutamanya muka dan tangan – boleh menjadi
petanda preeklampsia
.

Kesimpulan

Sekiranya terdapat sebarang kebimbangan, keraguan mahupun pertanyaan mengenai tanda bahaya kehamilan trimester 1, berundinglah dengan doktor untuk lebih kepastian.

Walau apa pun, kami di Hello Doktor mengucapkan tahniah atas kehamilan anda! Pastikan anda menjaga diri dan mengambil makanan berkhasiat untuk
kehamilan yang sihat
.


Ibu, Jangan Bagi Bayi Minum Air Putih Sebelum Tiba Usia Ini! Jika Tidak...

Bolehkah bayi minum air putih? Sudah tentu boleh, namun ibu harus menunggu si manja mencapai usia yang disarankan atau terdapat risiko yang boleh dialami mereka.

Untuk mendapatkan lebih banyak info tentang Keibubapaan, sila dapatkannya
di sini.

Bolehkah bayi minum air putih?

Sehingga si manja mencapai
usia 6 bulan
, minuman terbaik untuk diberikan adalah
susu ibu
 atau
susu formula
 – kedua-duanya mempunyai penghidratan dan nutrien yang diperlukan dalam tempoh awal kehidupan.

Walaupun selepas memperkenalkan
makanan pejal
 apabila bayi mencecah usia 6 hingga 12 bulan, susu ibu dan susu formula masih menjadi keutamaan berbanding air putih.

Namun pada tempoh ini, anda boleh mula memperkenalkannya kerana ia dapat membantu
mencegah sembelit
.

Jumlah air yang boleh diberikan adalah sekitar 4-8 auns sehari. Jika berlebihan ia boleh
menyebabkan mabuk air
 (
water intoxication
).

Di samping itu, terlalu banyak air putih boleh menggantikan nutrisi berharga daripada susu ibu atau formula dan menyebabkan ketidakseimbangan elektrolit bayi.

Bayi minum air putih: Fahami risiko terlebih air

Bayi yang minum air dengan berlebihan adalah sangat berbahaya. Air boleh menyebabkan ketidakseimbangan paras natrium yang mengakibatkan:

Sawan

Kerosakan otak

Koma

Kematian

Water intoxication
 membawa kepada
perubahan tingkah laku
 seperti:

Kekeliruan

Mengantuk

Kekejangan otot

Pening dan muntah

Kesukaran bernafas

Lemah

Penting untuk
ibu ayah
 memerhatikan tanda-tanda jika bayi mengalami mabuk air dan melakukan pemeriksaan doktor dengan segera sekiranya mempunyai sebarang kebimbangan.

Baca juga:

Cara memperkenalkan air kepada si manja

Kaedah terbaik untuk mengajar bayi minum air adalah melalui cawan atau menggunakan penyedut minuman (
straw
) – dapat membantu
mengembangkan kemahiran
 minum si manja.

Percaya atau tidak, air sebenarnya merupakan antara cecair yang paling sukar untuk dipelajari teknik meminumnya.

Ini kerana air boleh mengalir dengan cepat, sekali gus memerlukan lidah dan otot menelan untuk bekerja dengan sangat cepat. Usah risau sekiranya si manja batuk-batuk kecil apabila baru belajar untuk minum air putih.

Amnya, kemahiran motor lisan yang diperlukan untuk minum air daripada cawan atau penyedut minuman adalah berbeza daripada pergerakan
penyusuan susu ibu
 atau botol.

Jadi ia adalah normal apabila bayi mengalami batuk atau memuntahkan kembali air putih yang diminum. Keadaan ini akan berkurangan apabila kemahiran bayi minum air bertambah baik.

Namun, sekiranya batuk berterusan ketika bayi minum air putih walaupun selepas beberapa bulan masa latihan, berundinglah dengan
pakar pediatrik.

Elakkan daripada menawarkan air putih di dalam botol. Ia boleh mengakibatkan pengambilan air terlalu banyak dan tidak memberikan manfaat kepada perkembangan kemahiran motor oral bayi.

Tanda bayi minum air secukupnya

Pertama sekali, anda harus ingat bahawa hampir 90% daripada susu ibu dan formula bayi (campuran standard) adalah air!

Anak berusia kurang daripada 12 bulan jarang memerlukan air tambahan.

Tetapi mengamal dan mengajar bayi minum air putih menggunakan cawan pada usia ini memberikan manfaat kepada perkembangan dan membantu mereka menyesuaikan diri dengan rasa cecair selain
susu ibu atau formula.

Untuk mengetahui sama ada si manja mendapat air yang secukupnya adalah apabila mereka mempunyai antara 4-6
lampin basah
 dalam tempoh 24 jam.

Tanda bayi tidak cukup air atau dehidrasi pula termasuklah:

Bibir merekah

Sedikit atau tiada air mata
apabila menangis

Mata kuyu

Warna air kencing gelap

Ubun kepala (
anterior fontanelle
) tenggelam

Cerewet atau meragam

Mengantuk yang berlebihan

Sekiranya anda bimbang bayi mengalami dehidrasi atau tampak terlalu dahaga, ia mungkin petanda wujud masalah kesihatan. Jadi lakukan pemeriksaan doktor segera!

Bayi minum air putih: Cara menggalakkan anak minum

Tip terbaik untuk menggalakkan bayi minum air adalah dengan menunjukkan kepada mereka cara melakukannya.

Jika bayi tidak berminat untuk belajar minum melalui cawan:

Cuba menuangkan air ke dalam cawan di hadapan bayi.

Ketuk meja untuk menarik perhatian bayi.

Minum sendiri air daripada cawan bayi.

Serahkan cawan kepada bayi di udara dan perhatikan sama ada dia mencapainya atau cuma bersandar.

Bagi anak yang lebih berusia, anda boleh ajar mereka menuang air daripada jag ke dalam cawan sendiri.

Lebih banyak anda memberikan kebebasan dan kawalan kepada anak, lebih cepat mereka akan meneroka, menyentuh dan berkemungkinan besar, minum air putih.

Anda juga boleh menambah
potongan buah
 di dalam air atau daun pudina sebagai menambah rasa dan menjadikan ia lebih menarik untuk diminum.

Cara terakhir yang boleh anda cuba adalah dengan menawarkan air minuman anda. Ini kerana anak-anak biasanya akan lebih mudah tertarik untuk mencuba dan meminum air kepunyaan ibu dan ayah.

Anda boleh menawarkan antara 1-2 auns air di dalam cawan kecil untuk menggalakkan bayi minum air dengan sendiri. Bawa cawan tersebut hampir dengan si manja dan biarkan
mereka mencapainya sendiri
.


Ini Rawatan Paling Berkesan Jika Anda Menghidap Diabetes Jenis 2

Bagi
penghidap diabetes
, terdapat beberapa jenis kaedah rawatan dan ubat kencing manis paling berkesan yang tersedia untuk merawat keadaan anda.
Ada yang melibatkan penggunaan ubat kencing manis hospital melalui mulut, dan ada juga yang perlu disuntik.

Malah, ada juga yang memerlukan perubahan pemakanan dan pembedahan.
Oleh itu, apakah rawatan atau ubat kencing manis paling berkesan?

Adakah ia melibatkan ubat kencing manis hospital?

Untuk mendapatkan lebih banyak info tentang Kencing Manis, sila dapatkannya
di sini
.

Kaedah rawatan dan ubat kencing manis paling berkesan untuk pesakit kencing manis jenis 2

Untuk pengetahuan anda, rawatan bagi pesakit kencing manis jenis 2 terbahagi kepada 4 kaedah iaitu ubat-ubatan mulut, suntikan, perubahan pemakanan dan juga pembedahan.

Berikut adalah penerangan berkenaan jenis-jenis rawatan untuk pesakit diabetes jenis 2:

Ubat kencing manis paling berkesan #1. Suntikan insulin

Insulin adalah sejenis hormon yang dihasilkan daripada organ pankreas.

Pankreas merupakan sejenis kelenjar yang terletak di belakang perut. Ia berfungsi menggerakkan sel tubuh anda untuk menggunakan gula atau glukosa daripada aliran darah bagi dijadikan sumber tenaga.

Setiap kali selepas kita makan, saluran penghadaman akan menguraikan karbohidrat yang kita makan dan menukarkannya menjadi glukosa.

Glukosa ini kemudiannya diserap ke dalam aliran darah anda melalui lapisan yang terdapat pada usus kecil.

Apabila glukosa telah berada dalam aliran darah, maka insulin akan membuatkan sel tubuh menyerap kandungan glukosa tersebut dan menukarkannya menjadi tenaga.

Selain itu, insulin juga membantu menyeimbangkan tahap gula darah.

Apabila terdapat terlalu banyak glukosa dalam aliran darah, ia akan memberi isyarat kepada tubuh badan agar menyimpannya di bahagian hati.

Stok simpanan glukosa ini tidak akan digunakan melainkan pada waktu tubuh anda mengalami kekurangan glukosa.

Bagi penghidap diabetes jenis 2,
suntikan insulin
 diberikan sebagai pengganti kepada insulin tubuh anda.

Sekiranya penghidap diabetes jenis 2 tidak berkemampuan untuk
mengawal paras gula darah
, mereka mungkin memerlukan suntikan insulin bagi tujuan tersebut.

Terdapat beberapa
jenis suntikan insulin
 iaitu:

Rapid-acting insulin:
Insulin ini akan bertindak kira-kira 15 minit selepas ia disuntik. Kesannya boleh bertahan antara 3 hingga 4 jam dan biasa digunakan sebelum waktu makan

Short-acting insulin:
 Insulin jenis ini akan mula bertindak sekitar 30 hingga 60 minit selepas disuntik dan ia bertahan antara 5 hingga 8 jam. Ia juga disuntik sebelum makan

Intermediate-acting insulin:
 Insulin ini akan bertindak kira-kira 1 hingga 2 jam selepas disuntik dan kesannya akan bertahan antara 14 hingga 16 jam

Long-acting insulin:
 Insulin ini agak lambat bertindak iaitu kira-kira 2 jam selepas ia disuntik. Kesannya boleh bertahan sekitar 24 jam atau lebih lama

#2. Pengambilan ubat kencing manis hospital paling berkesan

Untuk jenis ubat-ubatan, terdapat dua kategori iaitu ubat-ubatan yang dimakan dan ubatan yang perlu disuntik. Kedua-dua kategori ini adalah ubat kencing manis paling berkesan di hospital:

Ubat kencing manis paling berkesan di hospital

Metformin:
 Metformin digunakan untuk menurunkan glukosa darah dengan cara mengurangkan penghasilan glukosa hepatik dan tidak merangsang penghasilan insulin. Antara kesan sampingan ubat-ubatan ini ialah loya tekak, anoreksia dan cirit birit. Namun, kesan sampingannya boleh dikurangkan jika ubat ini diambil semasa atau selepas makan. Salah satu manfaat sampingan ubat ini adalah dapat menurunkan berat badan dengan ketara

Sulphonylureas:
Ubat jenis ini berfungsi mengurangkan plasma glukosa dan meningkatkan penghasilan insulin.
Kesan sampingan yang paling utama ialah hipoglisemia,
iaitu keadaan di mana paras gula darah berada pada tahap yang terlalu rendah. Risiko ini akan menjadi lebih tinggi dalam kalangan mereka yang mempunyai
masalah buah pinggang
, sirosis hati dan juga
 warga emas

Ubat kencing manis paling berkesan Meglitinides:
 Ubat ini berfungsi seperti sulphonylureas, iaitu merangsang pankreas bagi menghasilkan lebih banyak insulin. Ubat jenis ini amat pantas memberi kesan dan kesannya terhadap tubuh adalah lebih pendek. Antara kesan sampingan ubat ini adalah menyebabkan paras gula darah yang rendah selain pertambahan berat badan

Alpha-Glucosidase Inhibitors (AGIs):
 Ubat ini berfungsi merendahkan glukosa selepas bersalin tanpa menyebabkan keadaan hipoglisemia. Antara kesan sampingan bagi ubatan jenis ini adalah menyebabkan
kembung perut,
 rasa tidak selesa pada badan dan
cirit-birit

Thiazolidinediones:
 Ubatan ini berfungsi menjadikan tisu badan lebih sensitif kepada insulin. Antara kesan sampingan ubatan ini adalah menyebabkan pertambahan berat badan, peningkatan
risiko kegagalan jantung
 berserta
penyakit anemia

Dipeptidyl Peptidase-4 (DPP-4) Inhibitors:
 Ubatan ini pula membantu mengurangkan paras gula darah tetapi masih mempunyai beberapa kesan sampingan. Antara kesan sampingan ubatan ini adalah kesakitan pada bahagian sendi dan juga peningkatan risiko untuk mendapat
pankreatitis

SGLT2 inhibitors, ubat kencing manis paling berkesan:
 Ubatan ini pula mengelakkan buah pinggang daripada menyerap kembali glukosa ke dalam aliran darah. Sebaliknya, ia akan membuatkan glukosa tersebut disingkirkan melalui air kencing. Antara kesan sampingan ubatan ini adalah menyebabkan
jangkitan yis pada faraj,

jangkitan salur kencing
dan tekanan darah rendah. Namun, ia juga boleh mengurangkan risiko untuk mendapat
serangan jantung
 dan juga
strok
 bagi mereka yang berisiko tinggi mendapat penyakit tersebut

Ubat kencing manis hospital melalui suntikan

Glucagon-like Peptide-1 (GLP-1) Receptor Agonists
: Ubat suntikan ini berfungsi memperlahankan penghadaman selain merendahkan paras gula darah anda. Antara kesan sampingan bagi ubatan ini ialah loya tekak dan juga peningkatan risiko untuk mendapat pankreatitis. Ia juga boleh menyebabkan penurunan berat badan disebabkan kesannya yang menyebabkan rasa kenyang

#3. Pembedahan bariatrik, satu lagi ubat kencing manis paling berkesan

Secara umumnya,
pembedahan bariatrik adalah
kaedah pembedahan
yang dilakukan bagi merawat obesiti kelas 3 dan ke atas
.

Sekiranya anda mempunyai diabetes jenis 2 dan indeks jisim badan (BMI) anda lebih daripada nilai 35, anda mungkin sesuai untuk menjalani pembedahan bariatrik.

Terdapat perubahan yang mendadak pada paras gula darah dalam kalangan penghidap diabetes jenis 2 setelah mereka menjalani pembedahan ini.

Namun, bagi pembedahan seperti ini, ia mungkin memerlukan kos yang agak tinggi selain beberapa risiko lain.

Ia juga memerlukan anda untuk menjalani
perubahan gaya hidup
 yang drastik. Antara komplikasi jangka masa panjang yang mungkin berlaku adalah
 kekurangan nutrisi pada tubuh
 dan juga
osteoporosis
 atau penyakit kerapuhan tulang.

#4. Pemakanan

Salah satu ubat kencing manis yang paling berkesan adalah
melalui penjagaan aspek pemakanan.

Pesakit diabetes perlu mengehadkan pengambilan lemak keseluruhan (25-35% pengambilan tenaga), lemak tepu (kurang 7% pengambilan tenaga), lemak trans yang sedikit (kurang 1% pengambilan tenaga) dan
kolesterol
makanan (kurang 200 mg/hari).

Ini untuk mengelakkan sebarang risiko bagi
penyakit kardiovaskular.

Selain itu, banyakkan pengambilan jenis makanan yang sihat seperti kekacang, oat, sayur-sayuran dan protein soya kerana ia amat bermanfaat untuk kesihatan kardiovaskular anda.

Elakkan juga pengambilan garam, gula yang berlebihan dan amalkan diet tinggi fiber.

 Ia bukan hanya melibatkan garam, tetapi produk-produk lain yang tinggi kandungan garam seperti kicap soya, sos, pes masakan, MSG, makanan berjeruk dan makanan yang diproses.

Bagi keperluan vitamin dan mineral,
pesakit diabetes
mempunyai keperluan yang sama banyak seperti mereka yang tidak menghidap diabetes.

Bagi pesakit diabetes yang tidak mempunyai masalah buah pinggang, pengambilan protein harian sebanyak 15 hingga 20 peratus hanya memberikan sedikit kesan terhadap kawalan glisemik.

Anda digalakkan untuk mengambil jenis protein tanpa lemak seperti ayam tanpa lemak, ikan, daging tanpa lemak dan juga protein soya.

Kesimpulan

Bagi penghidap diabetes, keempat-empat cara ini merupakan kaedah yang paling sesuai dalam
merawat kencing manis jenis 2
 anda dan juga merupakan ubat kencing manis paling berkesan.

Jika anda masih mencari ubat kencing manis paling berkesan, maka inilah senarai ubat diabetes yang perlu diberi perhatian dan diikuti.


Isteri Baru Habis Pantang & Nak Bersama, Ini 5 Aktiviti Seks Takkan Buat Wanita Bunting!

Kepada wanita di luar sana yang baru berkahwin dan mungkin keliru mengenai
konsep hubungan romantis dan seks, anda patut baca ini!

Persoalan seperti adakah anda boleh hamil jika melakukan aktiviti seks tertentu pasti bukan sahaja menghantui wanita, bahkan juga si suami.

Artikel ini akan bantu anda meleraikan persoalan-persoalan yang anda ada.

Hai ini normal terutamanya kepada para wanita yang baharu mendirikan rumah tangga dan ingin membuat perancangan keluarga atas faktor-faktor yang tertentu.

Ini kerana pendidikan seks masih belum mendalam dan meluas dalam kalangan masyarakat kita yang mana menyebabkan banyak kekeliruan dan salah faham mengenai perkara ini.

Artikel ini akan membincangkan
aktiviti-aktiviti seks
 yang tidak akan membuatkan anda hamil.

Senarai aktiviti hubungan romantis & seks yang tidak akan membuatkan anda hamil

1. Si dia menggunakan tangannya

Terdapat banyak juga kekeliruan mengenai adakah memasukkan jari ke dalam faraj akan menimbulkan risiko kehamilan atau tidak.

Sebilangan individu benar-benar percaya bahawa memasukkan jari ke dalam alat kelamin boleh menyebabkan
seseorang wanita hamil
.

Jawapannya adalah tidak kerana jari tidak mengandungi air mani yang menghasilkan sperma.

Anda hanya akan hamil sekiranya cecair yang mengandungi sperma ini memasuki faraj anda.

Namun begitu terdapat risiko kehamilan yang sangat kecil di sini, iaitu jika si suami telah menyentuh air maninya terlebih dahulu sebelum menyentuh faraj anda.

Bagi mengelakkan risiko, suami harus mencuci tangannya terlebih dahulu sebelum memasukkan jari pada kemaluan isteri.

2. Aktiviti seks oral

Terdapat sebilangan besar individu di luar sana percaya bahawa wanita boleh hamil hasil daripada
melakukan seks oral.

Sudah tentublogik ini juga menunjukkan kekeliruan asas pada biologi manusia, tetapi terdapat individu yang percaya bahawa perkara ini boleh berlaku.

Bagi menjelaskan kekeliruan yang berlaku, seks oral tidak akan membuatkan anda hamil. Untuk hamil, sperma harus memasuki faraj dan bergerak ke atas melalui serviks ke bahagian rahim.

3. Menggunakan “pintu belakang” ketika melakukan hubungan romantis

Terdapat juga banyak persoalan mengenai adakah anda boleh hamil jika membiarkan suami melakukan seks anal.

Sekiranya suami anda berejakulasi melalui “pintu belakang”, perbuatan ini tidak akan membuatkan anda hamil kerana air mani tersebut tidak dapat pergi ke bahagian rahim anda.

Walau bagaimanapun, sekiranya suami anda tidak fokus ketika ingin berejakulasi dan tersasar ke tempat yang lain seperti ke bahagian faraj, kemungkinan untuk anda hamil itu ada.

Oleh itu, walaupun anda sebenarnya tidak akan hamil daripada melakukan hubungan romantis menggunakan “pintu belakang”, masih terdapat kemungkinan untuk anda mengandung jika si dia terlepas ke bahagian lain selain di dubur.

Jadi, berhati-hatilah jika anda menggunakan kaedah ini dan amalkan untuk segera membersihkan badan selepas melakukannya.

Walau bagaimanapun, perbuatan ini dilarang untuk mereka yang beragama Islam.

4. Menggunakan tangan anda sendiri untuk beronani

Terdapat kekeliruan mengenai penggunaan tangan ketika melakukan onani mampu menyebabkan anda hamil.

Sekiranya tangan anda tidak bersentuhan dengan air mani lelaki, maka anda tidak ada kemungkinan untuk hamil.

Ingatlah untuk selalu mencuci tangan anda sebelum mula melakukan perkara itu agar anda tidak perlu bimbang dengan risiko.

Tangan yang kotor untuk beronani juga bahaya untuk kesihatan faraj anda kerana dikhuatiri mampu membiakkan bakteria dan menyebabkan jangkitan yis.

Oleh itu, pastikan tangan anda sentiasa bersih sebelum mula menyentuh faraj.

5. Menggunakan peralatan seks

Secara umumnya, menggunakan peralatan seks
ketika melakukan hubungan romantis seks
 tidak akan membuatkan anda hamil.

Ini kerana, peralatan seks tidak mempunyai sebarang kontak dengan air mani lelaki kecuali jika si suami turut menggunakannya lalu membuatkan dia berejakulasi.

Jika peralatan tersebut pernah terkena air mani si suami, mencuci alatan tersebut akan dapat membuangkan kesan-kesan sperma yang melekat.

Selain itu, pastikan alatan seks anda bersih dan berada pada tahap optimum, ini amatlah penting bagi menjamin kesihatan faraj anda.

Rumusan

Melakukan aktiviti yang berkaitan dengan hubungan romantis seperti yang dinyatakan di atas tidak akan menyebabkan anda mengandung.

Untuk hamil, kehadiran sperma daripada air mani perlu ada untuk melakukan proses persenyawaan di dalam rahim.

Oleh itu, jangan terlampau risau dan nikmati
momen-momen indah anda bersama suami di ranjang!


Faedah Berkaki Ayam

Berjalan kaki tanpa mengenakan kasut mungkin sesuatu yang anda lakukan di rumah sahaja. Tetapi bagi sesetengah orang, berjalan dan bersenam dalam keadaan berkaki ayam adalah amalan yang mereka lakukan setiap hari.

Apabila anak kecil belajar berjalan, proses ini berlaku secara semula jadi, dan tanpa kasut. Ini disebabkan kasut boleh mempengaruhi bagaimana seorang anak menggunakan otot dan tulang kaki mereka. Kanak-kanak juga menerima maklum balas daripada tanah apabila mereka berkaki ayam, dan ini meningkatkan kesedaran orientasi badan pada ruang
(proprioception).

Apabila kanak-kanak semakin membesar, kita memberikannya kasut dan mereka kehilangan manfaat berkaki ayam. Disebabkan itu, penyokong amalan berkaki ayam menggalakkan kita kembali menanggalkan kasut dan membebaskan kaki daripada kekangan kasut.

Apakah faedah berkaki ayam?

Menurut Dr Jonathan Kaplan, pakar kaki dan pakar bedah ortopedik di Institut Hoag Orthopedic,”Manfaat yang paling mudah berjalan berkaki ayam adalah secara teori, berjalan kaki sebegini lebih dekat dengan corak berjalan atau gaya jalan ‘semula jadi’ kita.”

Jika anda pergi ke mana-mana kedai kasut anda akan mendapati kebanyakan kasut mempunyai kusyen dan sokongan berlebihan. Walaupun kusyen pada kasut tersebut membuatkannya sangat selesa dipakai,menurut Dr. Bruce Pinker, pakar kaki dan pakar bedah kaki, kusyen kaki yang empuk ini boleh menghalang anda daripada menggunakan kumpulan otot tertentu yang sebenarnya dapat menguatkan badan anda.

Manfaat lain berjalan berkaki ayam termasuklah:

Kawalan kaki terhadap tanah yang lebih baik

Penambahbaikan keseimbangan, orientasi dan kesedaran tubuh, yang boleh membantu melegakan kesakitan

Penggunaan kaki yang lebih baik, yang boleh membawa kepada penggunaan peha, lutut dan teras badan dengan lebih baik

Mengekalkan pelbagai gerakan yang sesuai pada sendi kaki dan buku lali di samping menggalakkan kekuatan dan kestabilan pada otot dan ligamen anda

Dapat mengelakkan kasut yang tidak sesuai, yang boleh menyebabkan
bunions, hammertoes
, atau kecacatan kaki yang lain

Otot kaki yang lebih kuat, yang menyokong bahagian bawah belakang badan

Bagaimana berkaki ayam dengan betul?

Berkaki ayam di rumah anda agak selamat. Tetapi apabila anda keluar , anda mendedahkan diri anda kepada potensi risiko yang mungkin berbahaya. Oleh itu, berhati-hati apabila anda ingin mengamalkan aktiviti berkaki ayam di luar. Berikut merupakan beberapa tip untuk membantu anda menguatkan kaki dengan berkaki ayam:

Mula sedikit demi sedikit. Anda perlu bersabar dan bermula dengan sesi 15 hingga 20 minit berjalan kaki tanpa kasut. Ini penting untuk membenarkan kaki dan pergelangan kaki anda menyesuaikan diri dengan persekitaran baru. Apabila kaki anda sudah terbiasa berjalan tanpa kasut, anda boleh meningkatkan jarak dan masa.

Kenal pasti risiko sekeliling. Pertimbangkan permukaan yang anda jalan. Terdapat risiko kecederaan akibat  permukaan kasar atau basah atau masalah dengan suhu, kaca, atau objek tajam lain di atas tanah. Anda juga terdedah kepada risiko bakteria atau jangkitan berbahaya apabila berkaki ayam. Oleh itu, elakkan tempat yang berbahaya dan bersihkan kaki anda sebelum masuk ke rumah. Periksa kaki anda daripada kecederaan kerana kebanyakan orang mempunyai deria rasa yang rendah pada kaki hingga tidak menyedari kecederaan.

Berlatih pada permukaan yang selamat. Cuba berjalan di permukaan luar yang kurang berbahaya, seperti trek getah, pantai berpasir, dan rumput.

Pertimbangkan menggunakan kasut minimalis. Sewaktu kaki anda menyesuaikan diri dengan kurang struktur sokongan dan kusyen daripada kasut anda, anda mungkin ingin mempertimbangkan untuk menggunakan kasut minimalis sebelum berkaki ayam. Kasut ini dibina untuk tidak mengganggu pergerakan semula jadi kaki.

Cuba aktiviti yang membolehkan anda berkaki ayam seperti Yoga, Pilates atau seni mempertahankan diri.

Jika anda mempunyai kencing manis, anda mungkin mengalami neuropati periferal, menyebabkan anda tidak menyedari luka pada bahagian bawah kakinya dan boleh melarat kepada kesan yang lebih teruk. Oleh itu, pertimbangkan juga keadaan kesihatan anda sebelum membebaskan kaki anda daripada kekangan kasut.


Tampil Berjambang Atau 'Babyface', Benarkah Kaum Lelaki Lebih Sihat Jika Bela Bulu?

Hakikatnya, mungkin ramai
lelaki yang cenderung untuk tampil dengan gaya babyface
 kerana tidak mahu atau tidak tahu manfaat simpan jambang terhadap kesihatan.

Tidak kurang dengan itu, mungkin juga alasan bagi mereka tidak berjambang adalah akibat genetik yang tidak membolehkan lelaki itu untuk tumbuh jambang.

Walau apapun sebabnya, ketahuilah bahawa memang wujud banyak manfaat simpan jambang. Jom teruskan membaca artikel ini untuk tahu lebih lanjut tentangnya!

Wujudkah manfaat simpan jambang bagi lelaki?

Kebanyakan kaum lelaki mungkin hanya akan membiarkan jambang di wajah mereka tumbuh dengan lebat untuk kekal popular dan relevan dengan trend masa kini.

Ya, mungkin tujuan itu adalah tidak salah namun ia hanya akan membuat mereka lupa atau alpa terhadap fungsi dan manfaat simpan jambang yang sebenarnya.

Menurut Pakar Dermatologi, Dave Harvey, kajian telah banyak menyatakan bahawa berjambang mungkin mampu
 menghapuskan bakteria jahat dan kanser kulit
.

“Bukan sahaja ia boleh dijadikan perhiasan dengan nilai estetik, malah jambang juga boleh dijadikan perlindungan dari faktor risiko luar seperti masalah melecet atau kecederaan pada kulit wajah”, jelas beliau lagi.

Disertakan dengan banyak lagi manfaat simpan jambang lain seperti yang akan kami nyatakan di bawah, anda mungkin tidak perlu berfikir banyak kali untuk tampil berjambang.

Berikut adalah sebab lelaki perlu berjambang!

Kenapa anda perlu bercukur jika berjambang itu akan mendatangkan pelbagai manfaat? Ini adalah apa yang akan anda dapat dengan membiarkan ia tumbuh lebat:

#1. Melindungi kulit daripada cahaya matahari

Untuk pengetahuan anda semua, jambang mampu untuk melindungi kulit muka daripada
sinaran ultra ungu cahaya matahari
 yang boleh bawa mudarat pada kulit anda.

Menurut kajian dari University of Queensland, berjambang mampu untuk mengurangkan 90% ke 95% sinaran ultra ungu sekali gus mengurangkan
kesan kanser kulit.

Pun begitu, ketahuilah bahawa tahap keberkesanan perlindungan ini adalah sangat bergantung kepada kepanjangan dan ketebalan bulu-bulu di sekitar wajah anda itu.

#2. Memastikan suhu yang lebih stabil

Jika anda perasan, kebanyakan lelaki yang
tinggal di negara beriklim sejuk seperti di benua Eropah
 cenderung untuk menyimpan janggut dan misai pada wajah mereka.

Ini kerana jambang mampu berfungsi sebagai ‘alat pemanas’ dari sekitar kawasan bibir, pipi, dagu dan leher sekali gus memastikan suhu yang lebih stabil ketika cuaca sejuk.

Bukan itu sahaja, jambang juga mampu untuk melindungi kulit anda daripada terkena sentuhan salju atau salji secara langsung lantas mengelak komplikasi lain pula.

#3. Menjadikan diri anda lebih tampan

Tidak dinafikan, berjambang sudah pasti akan membuat lelaki itu tampil lebih tampan ekoran imej yang ‘
macho
‘ dan ini bukanlah sekadar suatu omong kosong sahaja.

Ini telah dibuktikan melalui kajian
Official Journal of the Human Behavior and Evolution Society
yang menyatakan ia akan memberi perspektif seorang bapa atau wira.

Disebabkan itu, anda mungkin tidak mahu melepaskan peluang untuk
tampil lebih menarik sekali gus menarik perhatian wanita
 yang memerlukan perlindungan anda.

Manfaat simpan jambang #4. Tekstur kulit lembut

Buat anda yang mungkin belum tahu, wujud kelenjar minyak pada wajah manusia yang akan menghasilkan minyak semula jadi untuk memelihara kelembapan kulit.

Jika anda terlalu banyak menyentuh muka sendiri, maka anda secara tidak langsung akan menghilangkan dan membuang minyak ini, sekali gus menjejaskan tesktur kulit wajah.

Dengan wujudnya jambang di wajah
, maka ia akan memberi satu perlindungan semula jadi yang akan menghalang anda daripada menyentuh kulit muka secara langsung.

#5. Melindungi anda daripada infeksi bahaya

Kajian
Journal of Hospital Infection
mendapati bahawa lelaki yang tidak berjambang adalah 3 kali ganda lebih berisiko untuk mendapat infeksi bakteria dan virus.

Ini kerana mereka yang tidak berjambang sudah pasti gemar dan kerap bercukur. Itu adalah punca kulit muka mengalami keradangan dan akan jadi tempat pembiakan.

Walaupun berjambang mungkin tidak akan
 melindungi anda daripada semua infeksi yang bahaya
, namun sudah pasti ia juga adalah satu kelebihan yang lelaki lain tidak ada.

Bagaimana pula jika anda tidak boleh berjambang?

Pun begitu, tidak semua lelaki yang mungkin mampu untuk menerima manfaat simpan jambang ini kerana ada juga mereka yang tidak boleh untuk tumbuh bulu di muka.

Angkara genetik atau faktor risiko lain, mereka yang tidak boleh berjambang ini mungkin boleh mencuba untuk
mengambil suplemen atau ubat jambang di pasaran
.

Konklusinya, berjambang itu mungkin akan beri sedikit sebanyak kelebihan kepada individu! Jadi, mungkin anda boleh menjimatkan masa dan kos untuk bercukur selepas ini, kan?

#modernmustache #modernbeard


Bukan Semua Pesakit COVID-19 Perlu Masuk Hospital, KECUALI Yang Ada 11 GEJALA Ini

Untuk mendapatkan lebih banyak info tentang coronavirus di Malaysia, sila dapatkannya di sini.

Bukan semua individu positif jangkitan COVID-19 memerlukan rawatan hospital. Namun, jika anda ada mengalami tanda-tanda amaran tertentu, ini bermakna anda perlu segera ke hospital.

Jom kenal pasti apakah tanda amaran tersebut!

Berikut merupakan bilangan semasa kes positif COVID-19 di Malaysia:

[covid_19]

Siapa yang perlukan rawatan hospital?

Dalam satu perkongsian dibuat menerusi di laman Facebook
Public Health Malaysia
 (PHM) menyatakan, hanya kes-kes tertentu berkaitan jangkitan COVID-19 yang akan dirawat di hospital.

Kes-kes tersebut melibatkan:

Warga emas

Pesakit kronik berisiko

Wanita hamil

Manakala kes-kes jangkitan tahap 1 dan 2, hanya dirawat di rumah dengan pemantauan
Covid Assesment Centre
 (CAC).

Pun begitu bagi pesakit yang menerima rawatan rumah, anda perlu mengenal pasti tanda-tanda amaran tertentu yang menunjukkan keperluan untuk mendapatkan rawatan lanjut.

Pastinya ada di antara kita yang masih lagi keliru mengenai tanda-tanda jangkitan COVID-19 sama ada diklasifikasikan sebagai ringan, sederhana mahupun teruk, kan?

Menerusi perkongsian ini, Hello Doktor akan membantu anda untuk memahaminya.

Tanda jangkitan COVID-19 untuk rawatan hospital

Kes jangkitan COVID-19 ini secara umumnya boleh dikategorikan kepada 5 kumpulan:

Tanpa simptom

Ringan

Sederhana

Teruk

Kritikal

# Tanpa simptom

Sebilangan individu yang mengalami jangkitan wabak ini
 tidak mempunyai simptom atau
asymtomatic
.

Ini bermakna mereka tidak mempunyai
gejala COVID-19
 yang diketahui atau simptom berkaitan, seperti bersin.

Individu tanpa simptom ini mungkin menyebarkan virus kepada pihak lain tanpa sedar.

Mereka yang mempunyai keputusan ujian saringan COVID positif tetapi tidak simptomatik masih perlu
melakukan penjarakan sosial.

Bahkan, individu yang melakukan kontak rapat dengan mereka yang diuji positif, sama ada menunjukkan gejala atau tidak, juga perlu mengikuti peraturan ini.

Ini kerana masih wujud risiko untuk mereka turut dijangkiti COVID tanpa menyedarinya.

Baca juga:

Adakah Saya Dijangkiti COVID-19? Kenali Simptom Awal Jika Terkena Virus Korona

Alami Kesan Alergi Teruk Selepas Suntikan Vaksin COVID-19? Ini Yang Anda Perlu Tahu

# Ringan

Pesakit dengan jangkitan ringan akan mempunyai gejala seperti selesema
.
Ini mungkin termasuk batuk kering dan demam ringan. Tetapi biasanya keadaan demam yang dialami tidak mencapai suhu 37.8°C.

Adakalanya ia mungkin disertai dengan batuk.

Tanda lain yang turut akan dialami seperti:

Kehilangan deria bau atau rasa

Mengalami keletihan, sakit otot atau
sakit kepala

Ia simptom jarang berlaku, tetapi dalam sesetengah kes, anda mungkin berdepan masalah sakit tekak atau hidung berair

Tidak mengalami sesak nafas

Penjagaan diri, aspek pemakanan dan minuman tidak terjejas. Selera anda masih dalam keadaan baik

Anda mungkin berasa sedih atau mudah menangis

Biasanya simptom ini akan berlarutan untuk tempoh 7 hingga 10 hari.

# Sederhana

Sekiranya gejala bertambah buruk berbanding apa yang dikategorikan di bawah keadaan ringan, bermakna anda berada dalam kategori jangkitan COVID-19 sederhana.

Pun begitu, anda masih tidak memerlukan rawatan hospital.

Dengan keadaan jangkitan sederhana:

Anda mengalami batuk yang lebih teruk berbanding individu dengan gejala ringan, mungkin berterusan beberapa hari dengan batuk berkali-kali dalam tempoh sejam

Suhu badan cenderung mencapai atau melebihi 37.8°C

Termengah-mengah ketika bersenam, walaupun sekadar memanjat tangga, tetapi ia masih dalam keadaan terkawal

Berasa sedikit sakit apabila batuk berterusan

Tidur sedikit terganggu disebabkan batuk, namun tidak mengalami sesak nafas

Cirit-birit

Sakit kepala
, terutamanya jika cuaca panas

Menunjukkan tanda-tanda awal
radang paru-paru
 – lebih kerap sesak nafas berbanding kes gejala ringan

Mudah berasa letih tetapi masih dapat menguruskan diri

Mulut kering
, kerana kerap bernafas melalui mulut

Air kencing masih berwarna kuning pucat – bermakna tidak
mengalami dehidrasi

Masih mampu duduk dan menonton televisyen (TV) mahupun membaca buku tanpa kerisauan untuk mengalami sesak nafas

Ketika berbual dengan individu lain, anda tidak dianggap berada dalam keadaan keliru atau tidak masuk akal

Kerap berasa sangat letih

Gejala jangkitan COVID-19 sederhana ini adalah keadaan biasa. Ia akan berlangsung sekitar 7 hingga 14 hari.

Artikel berkaitan:

Adakah Saya Dijangkiti COVID-19? Kenali Simptom Awal Jika Terkena Virus Korona

# Teruk: Perlu dapatkan rawatan hospital

Gejala di bawah kategori ini berisiko terjadi bagi individu lebih berusia atau mempunyai masalah kesihatan.

Pun begitu, individu sihat juga masih berisiko untuk mengalaminya, walaupun jarang berlaku.

Dalam jangkitan COVID-19 yang teruk, individu akan:

Sesak nafas dan hanya boleh melakukan sedikit pergerakan

Walaupun hanya duduk diam, anda boleh mengalami kesukaran bernafas

Tidak mampu mengucapkan ayat lengkap ketika bercakap

Perlu bekerja keras untuk bernafas

Bahagian dada, perut atau belakang badan mengalami rasa sakit sewaktu bernafas

Mempunyai
suhu badan yang tinggi

Dada seakan sempit, anda berdepan kesukaran untuk mengembangkannya dengan betul

Nafas anda termengah-mengah seolah-olah baru menghabiskan larian pantas (
sprinted hard
) – walaupun anda hanya duduk diam

Kehilangan selera makan dan minum yang normal

Tidak mampu membaca atau menonton TV kerana terlalu fokus kepada masalah pernafasan atau berasa tidak sihat

Individu lain di sekitar menganggap anda berada dalam keadaan keliru

# Kritikal

Sebagai tambahan kepada gejala teruk kesan jangkitan COVID-19 yang dinyatakan di atas, individu di dalam kategori mengancam nyawa ini cenderung mengalami:

Nadi lemah

Tangan atau kaki yang sejuk

Memerlukan rawatan perubatan untuk mengekalkan fungsi organ dan memanjangkan jangka hayat

Dalam kes-kes kritikal COVID-19 yang memerlukan rawatan hospital ini juga boleh menyebabkan:

Sepsis
:
Sejenis jangkitan sistematik
 yang berlaku apabila tindak balas berlebihan sistem imun tubuh terhadap patogen – boleh mengancam nyawa

Kegagalan pernafasan
:
Keadaan ini berlaku apabila kerosakan paru-paru sangat parah sehingga tidak dapat berfungsi tanpa bantuan

Kegagalan organ
: Situasi yang mengancam nyawa ini berlaku apabila satu atau lebih organ berhenti berfungsi dengan betul

Rawatan hospital segera!

Apabila seseorang individu yang mendapat jangkitan COVID-19 mengalami sepsis atau kegagalan fungsi organ, ia dianggap sebagai keadaan yang sangat berbahaya untuk tubuh.

Walaupun kemungkinan situasi tersebut untuk berlaku kepada individu sihat adalah sangat rendah, namun masih ada risiko untuk ia terjadi.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Cuping Telinga Anda Bengkak, Merah & Sakit? Ia Mungkin Bukan Sekadar Jerawat!

Setiap kali mengalami cuping telinga bengkak dan merah, mungkin ramai yang hanya akan sangka
bahawa ia adalah sekadar jerawat
.

Ya, anda mungkin benar namun juga mungkin silap mengenai penilaian ini kerana ada juga sebab lain yang menyebabkannya.

Untuk mengetahui apa punca masalah ini yang lain selain jerawat, jom ikuti artikel ini dengan lebih lanjut!

Untuk mendapatkan lebih banyak informasi tentang Kesihatan ENT, anda boleh klik
di sini
.

Cuping telinga bengkak dan merah angkara jerawat?

Antara punca kondisi ini berlaku adalah kehadiran
jerawat yang boleh timbul pada mana-mana
 bahagian kulit tubuh badan.

Jika kondisi ini berlaku, ia mungkin disebabkan oleh kehadiran minyak dan peluh berlebihan atau
sel kulit mati pada kawasan
 terbabit.

Namun ia bukanlah merupakan satu kondisi yang berbahaya dan dalam kebanyakan kes akan hilang dengan sendirinya.

Sila berjumpa dengan doktor sekiranya jerawat pada cuping telinga ini tidak hilang setelah sekian lama untuk rawatan lanjut.

Ini kerana anda juga mungkin tersalah anggap bahawa ia adalah jerawat sedangkan kondisi ini juga mungkin ada dalang yang lain!

Ada punca lain cuping telinga bengkak dan merah!

Kadangkala, kita sendiri mungkin tidak sedar bahawa berlaku sesuatu yang tidak normal pada cuping telinga dan
menyangka ia hanya sekadar jerawat
.

Tidak, ada beberapa punca lain masalah ini boleh berlaku termasuklah:

#1. Kesan tindik telinga

Ini merupakan punca kebengkakan dan kemerahan pada cuping telinga yang paling biasa serta mungkin boleh dianggap sebagai normal.

Namun ia mungkin berisiko menjadi lebih teruk jika cuping telinga mengalami jangkitan atau alahan terhadap anting-anting yang dipakai.

Jika ia
menyebabkan rasa sakit dan tidak kebah
selepas beberapa hari, berjumpa dengan doktor segera okay?

#2. Jangkitan telinga

Ada juga kemungkinan ia disebabkan
oleh jangkitan telinga luar
 yang turut dikenali sebagai otitis externa atau swimmer’s ear.

Jangkitan ini adalah biasa dialami oleh golongan kanak-kanak berusia 7 hingga 12 tahun yang sangat gemarkan aktiviti berenang.

#3. Alahan telinga

Seperti yang telah kami nyatakan di atas, perhiasan yang dipasang pada telinga seperti anting-anting boleh membawa kepada alahan.

Ia adalah disebabkan sebatian nikel
 yang selalu terdapat pada emas, perak, besi atau logam serta boleh menyebabkan kulit bengkak dan merah.

Punca cuping telinga bengkak dan merah #4. Kecederaan

Sebarang jenis kecederaan yang berlaku pada cuping telinga boleh menyebabkan kebengkakan atau kemerahan padanya.

Antara
punca ia berlaku adalah anting-anting
 terlalu ketat, gigitan haiwan, sengatan serangga atau terlalu kuat menggaru.

#5.
Hematoma auris

Jika anda perasan, kebanyakan ahli gusti, tinju atau atlet pertahanan diri cenderung
memiliki bentuk telinga yang aneh
 bukan? Kondisi ini adalah penyebab ia berlaku!

Kondisi ini akan menyebabkan kelainan pada pembentukan telinga yang biasa berlaku akibat kecederaan ketika bersukan dengan lasak atau ganas.

Ia disebabkan oleh darah yang terkumpul dan tersumbat pada bahagian luar telinga lantas mengakibatkan kecacatan kekal jika tidak dirawat.

#6.
Mastoiditis

Mastoidis adalah kesan jangkitan pada tulang mastoid yang terletak di bahagian dalam telinga dan mempunyai struktur unik berbanding tulang lain.

Ini kerana ia mengandungi sac udara dan berbentuk seperti span yang sangat mudah terjejas sekiranya berlaku keabnormalan pada kawasan berdekatan.

Selain menyebabkan
kebengkakan pada cuping telinga
, kalian juga mungkin akan mengalami:

Lelehan keluar daripada dalam telinga

Pening kepala

Demam ringan

Pekak

Punca cuping telinga bengkak dan merah #7. Ketumbuhan

Ketumbuhan pada bahagian ini adalah disebabkan oleh sista atau abses kulit – ketulan atau benjolan yang berisi dengan nanah.

Kebiasaannya, ia adalah disebabkan oleh jangkitan bakteria dan ketumbuhan ini boleh terus membesar jika tidak segera dirawat.

Pada mulanya, anda mungkin akan menyangka bahawa ia
 hanya jerawat yang kecil
 namun ia mungkin petanda gejala lebih berbahaya!

#8. Selulit

Akhir sekali, punca cuping telinga bengkak dan merah mungkin disebabkan oleh sejenis
kondisi kulit bernama selulit
 yang boleh berlaku pada seluruh kulit tubuh badan.

Biasa berlaku pada muka, kondisi yang disebabkan oleh jangkitan bakteria ini akan menyebabkan kulit seakan timbul di sekitar.

Ia juga boleh membawa kepada kondisi yang lebih serius jika tidak segera dirawat, jadi sila cepat jumpa doktor untuk tahu bagaimana cara rawat
telinga bengkak dan berdenyut
 ini!


Kenapa Anda TAK Boleh Guna Semula Botol Air Plastik Yang Disimpan @ Dibuang?

Tahukah anda jika botol air plastik yang disimpan atau dibuang itu anda tidak boleh guna semula? Ini kerana wujud banyak kesan buruk boleh terjadi! Jom baca artikel ini untuk tahu lebih lanjut.

Untuk mendapatkan lebih banyak informasi tentang Habit Sihat, anda boleh klik
di sini
.

Bahaya guna semula botol air plastik

Anda mungkin terfikir bahawa penggunaannya secara berulang kali boleh
mengurangkan pembuangan plastik
.

Di sebalik a
nda memikirkan hal pencemaran
, ada satu isu yang anda mungkin tidak fikirkan dengan baik.

Ia berkaitan dengan isu keselamatan dan kesihatan tubuh badan anda!

Berikut merupakan antara bahaya penggunaan semula botol ini kepada tubuh badan:

#1. Tercemar dengan bahan kimia BPA

BPA atau bisphenol-A adalah satu bahan kimia yang banyak digunakan dalam
 penghasilan produk plastik
 seperti botol minuman,
botol susu bayi
 dan bekas makanan.

BPA yang terdapat dalam botol ini boleh luntur atau keluar lalu menyebabkan minuman yang disimpan terdedah kepada BPA.

Ini kesan jika botol digunakan banyak kali
atau diisi dengan air panas
:

BPA melepaskan nanogram pada kadar 0.2 hingga 0.8 setiap jam.

Kandungan BPA ini juga dilepaskan 15 hingga 55 kali lebih cepat jika diisi dengan air panas mendidih, iaitu dengan kadar 8 hingga 32 nanogram sejam.

#2. Pencemaran mikroplastik

Berdasarkan kajian yang dilakukan oleh kumpulan saintis terhadap 259 botol plastik, mereka mendapati bahawa 93% daripada kesemua botol-botol tersebut
mempunyai pencemaran mikroplastik
.

#3. Bahan botol air plastik

Untuk pengetahuan anda,
kebanyakan botol sekali guna
 dihasilkan daripada
polyethylene terephthalate
 atau ringkasnya PET.

Ia selamat untuk digunakan tetapi tidak untuk penggunaan berkali-kali.

Ia akan menyebabkan bahan kimia dalam botol ini keluar dan bercampur dengan minuman anda setiap kali digunakan.

#4. Faktor mikrob seperti bakteria

Apabila menggunakan botol plastik
 berulang kali, ia akan banyak kali bersentuhan dengan mulut dan tangan anda, atau mungkin juga individu lain.

Kedua-kedua mulut dan tangan anda merupakan rumah kepada banyak kuman atau bakteria.

Memandangkan mulut botol adalah terlalu kecil, ia agak sukar untuk dibersihkan.

Oleh itu, tahap kebersihan botol plastik yang digunakan berulang kali adalah sangat diragui.

Bagi tujuan penyimpanan air, adalah lebih baik untuk anda membeli botol minuman yang lebih sesuai.

Gunakan botol tanpa BPA
 atau BPA-free untuk penyimpanan air minuman.

Buang semua botol plastik yang telah digunakan berulang kali kerana botol plastik tersebut hanya untuk tujuan sekali guna.


'Secondary Dysmenorrhea' Bukan Senggugut Biasa

Dismenorea adalah satu istilah perubatan yang merujuk kepada senggugut wanita, iaitu kesakitan yang berkaitan dengan haid.

Ia dibahagikan kepada dua jenis dismenorea, primer dan sekunder.

Dismenorea primer
 adalah kesakitan senggugut yang biasanya akan berulang kembali dan tidak disebabkan oleh penyakit atau masalah kesihatan lain.

Ia adalah satu keadaan yang akan dilalui oleh hampir kesemua wanita yang
kedatangan haid
. Kesakitan ini biasanya bermula satu atau dua hari sebelum munculnya haid, atau ketika pendarahan haid bermula.

D
ismenorea sekunder
 pula adalah kesakitan senggugut wanita yang berlaku apabila
kekejangan haid
 disebabkan keadaan yang tidak diketahui atau tidak dapat dilihat. Antaranya ialah penyakit atau gangguan pada organ pembiakan wanita, seperti endometriosis, adenomyosis,
fibroid rahim.

Selain itu, ia juga berpunca daripada jangkitan seperti ketidakstabilan struktur atau alat kawalan kelahiran dalam rahim (
intrauterine
).

Kesakitan dismenorea sekunder ini biasanya bermula lebih awal dalam kitaran haid, lebih menyakitkan dan berlangsung lebih lama dari kesakitan senggugut haid yang biasa, iaitu dismenorea primer.

Apakah punca dismenorea atau senggugut wanita?

Kesakitan senggugut wanita ini berlaku disebabkan oleh kontraksi iaitu pengetatan dalam otot rahim oleh bahan kimia yang dikenali sebagai prostaglandin.

Rahim, bahagian di mana janin membesar menjadi bayi, akan mengalami kontraksi sepanjang kitaran haid wanita.

Semasa pendarahan haid, rahim akan mengalami
kontraksi
 yang lebih kuat.

Sekiranya
kontraksi ini terlalu kuat
, ia boleh menekan ke atas saluran darah berhampiran, memotong bekalan oksigen ke tisu otot rahim.

Kesakitan berlaku apabila bahagian otot secara ringkasnya kehilangan bekalan oksigen.

Majoriti wanita yang mengalami dismenorea primer tidak mempunyai sebarang faktor risiko yang menyebabkan wujudnya gangguan ini.

Senggugut wanita: dismenorea primer atau dismenorea sekunder?

Salah satu tanda untuk menentukan bahawa kesakitan senggugut yang anda hadapi berkemungkinan besar adalah sekunder  adalah apabila kesakitan yang anda rasai tidak beransur pulih.

 Ia juga tidak sembuh walaupun selepas tiga bulan anda mengambil ubatan seperti ubat menghilangkan kesakitan sebagai kaedah rawatan.

Tanda alternatif lain adalah apabila anda menyedari bahawa sebelum ini, anda tidak pernah mengalami atau merasai kesakitan seperti yang anda lalui kini.

Dan, kesakitan itu mula muncul dan berlaku apabila anda mula mencecah usia sekitar 25 tahun.

Bagaimana dismenorea sekunder menyebabkan senggugut wanita?

Kesakitan haid yang disebabkan oleh dismenorea sekunder adalah kerana wujudnya penyakit dalam organ pembiakan wanita. Antara keadaan yang boleh menyebabkan dismenorea sekunder adalah:

Endometriosis

Keadaan di mana lapisan tisu rahim (endometrium) dijumpai di luar rahim. Ia merupakan salah satu penyebab utama dismenorea sekunder.

Seperti dismenorea primer, kesakitan pada bahagian belakang boleh berlaku pada ketika kedatangan haid, tetapi ia juga boleh berlaku di luar tempoh yang tidak berkaitan dengan haid.

Kesakitan ini amat menyakitkan dan kronik sehingga boleh menyebabkan seseorang individu itu tidak dapat melakukan tugasan harian seperti pergi ke sekolah atau kerja.

Antara tanda lain simptom ini adalah merasai kesakitan ketika melakukan per
hubungan seksual
, kesakitan senggugut wanita tidak beransur pulih walaupun selepas mengambil ubatan seperti ibuprofen, malah kesakitan menjadi bertambah serius.

Penyakit
radang pelvik

Jangkitan yang disebabkan oleh bakteria yang bermula dalam rahim dan boleh merebak ke organ pembiakan yang lain dan akhirnya menjejaskan fungsinya.

Bakteria ini dipercayai mempunyai keupayaan memasuki faraj ketika perhubungan seksual dan merebak ke rahim serta saluran kelamin.

 Antara simptom penyakit ini adalah apabila faraj mengeluarkan sesuatu yang mempunyai bau yang tidak menyenangkan, haid tidak teratur, kesakitan pada bahagian perut, mengalami mual dan muntah serta cirit-birit.

Stenosis serviks

Mengetatkan pembukaan ke rahim. Ini bermakna laluan melalui serviks, dari faraj ke bahagian utama rahim, menjadi sempit atau berkemungkinan ditutup sepenuhnya.

Sesetengah individu wanita dilahirkan dengan masalah kesihatan ini, namun, dalam sesetengah kes, stenosis serviks boleh berlaku disebabkan keadaan seperti
menopaus
.

Bagi individu wanita yang masih mengalami pendarahan haid,
darah haid
 yang bercampur dengan sel-sel dari rahim boleh mengalir ke pelvis dan berisiko menyebabkan endometriosis.

Fibroid (tumor jinak)

Ketumbuhan yang melekat pada dinding dalaman rahim.

Mungkin wujud satu atau beberapa
fibroid
 yang berkembang dan kebiasaannya ia tidak mendatangkan bahaya, tetapi boleh menyebabkan pendarahan dan kesakitan yang teramat sangat ketika kedatangan haid.

Adenomyosis

Keadaan di mana lapisan tisu rahim tumbuh dalam otot rahim dan menyebabkan kesakitan semasa haid kerana peningkatan saraf kesakitan yang dirangsang apabila otot rahim mengalami kontraksi ketika haid.

Walau bagaimanapun, kesakitan adenomyosis tidak akan berlaku sehinggalah seseorang individu wanita itu berusia 35 tahun dan kesakitan bahagian belakang dan
sekitar pelvik
 juga boleh berlaku pada di luar tempoh kedatangan haid.


Ada 11 Kebaikan Avokado Untuk Wanita Hamil, Rugi Tak Amalkan!

Pernah tak anda disarankan makan avokado
semasa berbadan dua
? Tetapi apakah sebenarnya khasiat avocado untuk ibu mengandung ini? Kalau ingin tahu manfaatnya, teruskan pembacaan anda.

Untuk mendapatkan lebih banyak info tentang Kehamilan, sila dapatkannya
di sini.

Benarkah ada khasiat avocado untuk ibu hamil?

Umumnya, avokado selamat untuk dimasukkan ke dalam diet ibu kerana ia mengandungi jumlah nutrien utama tinggi – folat dan kalium, penting untuk
pertumbuhan dan perkembangan janin
.

Selain lazat rasanya, buah avokado juga kaya dengan lemak baik, vitamin dan mineral lain yang memberikan kesan positif kepada kehamilan.

Kajian mengenai khasiat avocado untuk ibu mengandung

Terdapat kajian yang dilakukan bagi melihat peranan avokado dalam
diet wanita hamil
 dan menyusu.

Hasil penyelidikan tersebut membuktikan avokado sebagai buah unik kerana mengikut berat, ia mengandungi jumlah nutrien utama folat dan kalium lebih tinggi – biasanya kurang diambil dalam diet ibu berbadan dua.

Kandungan sebatian lain dalam buah avokado juga lebih banyak seperti serat, lemak mono tak tepu dan antioksidan larut lipid – semuanya dikaitkan dengan peningkatan kesihatan ibu,
proses kelahiran
 dan/atau
kualiti susu ibu
.

11 khasiat buah avocado untuk ibu mengandung

Berikut antara beberapa manfaat buah avokado untuk anda dan juga bayi dalam kandungan:

#1 – Diperkaya dengan lemak sihat

Lemak sangat
penting semasa hamil
 – kalori tambahan ini diperlukan untuk pertumbuhan janin dan lemak sihat adalah yang terbaik.

Jadi antara khasiat avocado untuk ibu hamil adalah kandungan lemak mono tak tepu yang akan membantu meningkatkan pengambilan lemak sihat.

Buah ini juga mengandungi asid lemak omega-3 dan omega-6 yang bermanfaat untuk anda dan janin.

#2 – Membantu penghadaman antara khasiat avocado untuk ibu mengandung

Ketidakselesaan perut dan
sembelit ketika hamil
adalah perkara biasa.

Kandungan serat dan magnesium yang tinggi dalam avokado dapat membantu mengatasi keadaan ini dengan melancarkan penghadaman dan
memudahkan pergerakan usus
.

#3 – Cegah anemia

Avokado boleh membantu mengatasi masalah
kekurangan zat besi pada wanita hamil
 – berisiko menyebabkan anemia, kerana kandungan mineral ini yang tinggi.

Khasiat avocado untuk ibu hamil #4 – Atasi
morning sickness

Mabuk pagi boleh menyebabkan anda mengalami keletihan dalam mengharungi
trimester pertama
.

Berita baiknya, vitamin C dan B6 yang terdapat dalam avokado boleh mengurangkan gejala
morning sickness
 dan membantu tubuh menyerap vitamin dalam buah-buahan dan sayuran dengan lebih baik.

5 – Kaya antioksidan

Antioksidan adalah sebatian yang melindungi diri daripada kerosakan sel dan avokado merupakan buah tinggi antioksidan karotenoid lutein – sumber baik untuk perkembangan mata dan fungsi otak janin.

Antioksidan juga terkandung
dalam susu ibu
 dan jumlahnya dikaitkan dengan pengambilan nutrisi oleh ibu – makan lebih banyak avokado sepanjang kehamilan dan
fasa penyusuan
, maka tahap karotenoid dalam susu badan juga akan meningkat.

Khasiat avocado untuk ibu mengandung #6 – Melegakan kekejangan kaki

Kalium (dan kalsium) dapat meredakan kekejangan, isu biasa semasa kehamilan.

Bagi mengatasi keadaan ini ambillah avokado yang mempunyai kandungan kalium lebih tinggi berbanding pisang dan ketidakselesaan pada kaki anda akan dapat diatasi.

#7 – Merangsang perkembangan otak janin

Janin yang sedang membesar memerlukan lemak untuk mengembangkan otak serta sarafnya dengan cara sihat.

Zat besi dalam avokado juga penting untuk bayi dalam kandungan bagi merangsang perkembangan otak, saraf dan sel darah merah yang betul.

#8 – Rendahkan risiko berat badan berlebihan

Avokado mengandungi serat makanan yang tinggi dan sekali gus dapat mengurangkan kemungkinan
pertambahan berat badan tidak diingini.

Kandungan serat yang tinggi, lemak sihat dan bernutrisi turut dapat mewujudkan rasa kenyang, membolehkan anda kekal bertenaga sepanjang hari sambil mengekalkan berat seimbang untuk anda dan bayi.

#9 – Kurangkan risiko diabetes kehamilan

Sekali lagi khasiat buah avocado untuk ibu mengandung adalah sumber serat tinggi yang memberikan manfaat termasuklah mengurangkan risiko
diabetes semasa mengandung
.

#10 – Bantu kekalkan tahap tekanan darah seimbang

Avokado adalah buah kaya magnesium dan kalium – nutrien penting untuk pengawalan
tekanan darah
 yang sihat.

Semasa mengandung, pengambilan makanan tinggi kalium dapat membantu mengurangkan risiko mendapat
hipertensi semasa hamil
.

Baca juga:

#11 – Mudah dimasukkan dalam diet harian

Perkara terakhir yang anda ingin lakukan adalah menghabiskan masa merancang diet sihat.

Selain kaya khasiat untuk ibu mengandung, avokado juga pilihan yang terbaik kerana ia ‘serba boleh’ untuk ditambah ke dalam pelbagai makanan atau dijadikan hidangan snek sihat.

Pelbagai khasiat avocado untuk ibu mengandung

Avokado adalah pilihan yang sangat baik untuk mereka yang sedang berbadan dua kerana menawarkan manfaat kesihatan untuk diri dan juga bayi dalam kandungan.

Selain sangat berkhasiat, buah ini juga mempunyai rasa yang lazat, mengenyangkan dan boleh digunakan dalam pelbagai cara.

Tapi sekiranya ada keraguan atau kebimbangan untuk memasukkan
avokado ke dalam diet harian
 anda, berundinglah dengan doktor untuk lebih kepastian.


Ruam Masalah Kulit Paling Umum? 7 Jenis Yang Biasa Berlaku Kepada Individu!

Ramai yang mungkin sudah tahu apa itu ruam kulit namun belum faham akan punca, simptom, kesan dan rawatannya. Jadi, jom baca artikel ini untuk tahu dengan lebih lanjut tentangnya!

Untuk mendapatkan lebih banyak informasi tentang Kesihatan Kulit, anda boleh klik
di sini.

Definisi

Apa itu ruam kulit?

Apa itu ruam kulit adalah
kelainan pada tekstur dan warna kulit
 yang dikenal pasti dengan keradangan kulit kerana pelbagai sebab.

Terdapat banyak jenis ruam, termasuk:

Ekzema

Cacar air

Herpes

Ruam haba

Ruam lampin

Penyakit Lyme

Bintat urtikaria

Apa risiko Ruam Kulit?

Masalah kulit ini adalah perkara biasa
 dengan w
anita lebih mudah terdedah kepada keadaan kulit ini berbanding lelaki.

Dalam pada itu, ia juga boleh menjejaskan pesakit dari mana-mana lapisan umur.

Walau bagaimanapun, ia boleh ditangani dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom

Apa simptom ruam kulit?

Simptom-simptom lazim bagi ruam kulit adalah:

Kegatalan

Kulit kemerah-merahan

Kulit yang tebal dan keras disebabkan oleh menggaru kawasan kulit yang kering, bersisik atau berselaput keras

Lepuh cecair yang boleh pecah

Jangkitan kawasan kerosakan kulit

Mungkin terdapat beberapa simptom yang tidak disenaraikan di atas.

Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus jumpa doktor?

Anda harus menghubungi doktor anda jika terdapat yang berikut:

Jika ruam menjadi lebih teruk

Sekiranya anda mengalami simptom tambahan contohnya: lepuh berdarah, bengkak, kulit mengelupas, demam, sakit badan, sakit sendi dll.

Jika ruam itu menyakitkan

Sekiranya terdapat lecur yang penuh dengan cecair berhampiran ruam

Jika ruam menghalang anda daripada melakukan aktiviti harian atau tidur

Punca

Apa punca Ruam Kulit?

Alahan

Jangkitan bakteria atau kulat

Gigitan serangga

Reaksi terhadap tumbuhan, Contoh: pokok ivy beracun

Tekanan

Reaksi terhadap toksin persekitaran

Haba

Penyakit,
seperti cacar air atau kayap

Kesan sampingan ubatan

Faktor Risiko

Apa faktor risiko masalah kulit ini?

Apa-apa
 sejarah terhadap alahan atau asma
 boleh meningkatkan risiko ruam.

Menghabiskan masa di luar juga dapat meningkatkan peluang mendapatkan ruam dari tumbuhan dan serangga beracun.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit masalah kulit ini didiagnosis?

Ruam kulit mudah untuk dikenal pasti dengan mendiagnosis lapisan luar kulit.

Ahli dermatologi akan menentukan jenis ruam berdasarkan konfigurasi, ketumpatan, warna, saiz, kelembutan, dan taburan ruam pada badan.

Bagaimana pesakit masalah kulit ini dirawat?

Kebanyakan ruam bukanlah penyakit yang dikira serius dan akan sembuh secara sendiri.

Cara merawat ruam kulit
 yang paling penting adalah Fokus pada merawat simptom bagi ruam normal.

Ubat-ubatan profesional diperlukan
 untuk menyembuhkan apa itu ruam kulit yang menjadi lebih teruk atau cepat merebak.

Pesakit juga boleh memohon
pengambilan ubatan belian kaunter
 seperti acetaminophen dan ibuprofen.

Dapatkan nasihat doktor anda sebelum mengambil ubat ini dan patuhi preskripsi.

Melanjutkan sendiri dos atau tempoh pengambilan boleh menimbulkan kesan sampingan yang tidak baik.

Ubat-ubatan ini tidak digalakkan untuk pesakit yang mempunyai sejarah penyakit perut dan hati.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani ruam kulit?

Gaya hidup dan kaedah pengubatan sampingan yang berikut mungkin membantu anda mengatasi masalah kesihatan ini:

Menghindari sentuhan dengan mana-mana pencetus alergi

Menyejukkan bahagian yang ruam

Merendam ruam dalam mil oat koloid dengan air suam

Menambah krim anti-gatal
 seperti hidrokortison atau losyen kalamin (
calamine
)

Memakai pakaian yang selesa

Sekiranya anda mempunyai sebarang pertanyaan tentang apa itu ruam kulit, sila berunding dengan
 doktor pakar dermatologi
 bagi memahami rawatan terbaik untuk anda.


Nak Berjimat, Guna Kit Ujian Kehamilan Berkali-kali, Boleh Ke? Ini Cara Betul Guna UPT

Ujian kehamilan untuk menguji hasil mengandung ataupun tidak boleh dilakukan sendiri di rumah. Ia mudah didapati di mana-mana farmasi dan senang digunakan.

Namun begitu, masih ramai wanita yang menggunakan kit ujian yang sama berulang kali. Persoalannya, bolehkah kita mendapatkan keputusan yang tepat jika ia sudah digunakan?

Teruskan membaca artikel ini.

Apa itu ujian kehamilan?

Ujian kehamilan atau dikenali sebagai urine pregnancy test (UPT) ialah satu ujian mudah untuk mengetahui sama ada anda hamil ataupun tidak.

UPT mengesan kehadiran hormon
human chorionic gonadotropin (hCG)
dalam air kencing anda.

Hormon tersebut dihasilkan oleh plasenta setelah proses implantasi berlaku. HCG berada dalam darah atau air kencing anda seawal 8 hari setelah haid lewat.

UPT boleh dijalankan di klinik kesihatan atau boleh dibeli sendiri di farmasi.

Kajian mendedahkan jika digunakan dengan betul, ujian kehamilan
yang dijual di farmasi mempunyai ketepatan sebanyak 97-99%.

Bagaimanakah ujian kehamilan bertindak?

Seperti ujian makmal yang lain, ujian kehamilan bertindak apabila terdapat tindak balas kimia antara air kencing anda dan komposisi kimia yang berada di dalam jalur kertas ujian tersebut.

Jalur kertas ujian kehamilan mempunyai antibodi HCG, dan bertindak balas ketika ia mengesan HCG dalam air kencing anda.

Untuk ujian kehamilan yang biasa, jika positif anda akan nampak 2 jalur merah pada ujian tersebut. Untuk yang digital pula,
ia akan tertulis sama ada anda hamil atau tidak.

Jadi, boleh ke menggunakan UPT berulang kali?

Maaf jika ini akan mengecewakan anda, tetapi jawapannya TIDAK SAMA SEKALI!

Seperti reaksi bahan kimia yang lain, tindak balas hanya boleh berlaku untuk kali pertama sahaja. Bayangkan jika anda membuat bertih jagung. Jika bertih jagung anda sudah jadi, anda tidak boleh mengulanginya lagi!

Semasa anda menggunakan ujian kehamilan, sama ada anda kencing secara langsung atau mencelup jalur kertas ke dalam air kencing anda, tindak balas kimia di antara air kencing dan antibodi HCG sudah pun berlaku.

Anda tidak akan dapat mengulangi ujian dengan UPT yang sama lagi. Selain itu, ujian kehamilan seharusnya dibaca dalam lingkungan 5 minit sahaja. Jika anda membaca ia selepas sejam, keputusan yang diberikan salah sama sekali.

Kalau terkena air, bagaimana pula?

Walaupun air nampak kosong, tetapi air pun mempunyai komposisi kimia yang tersendiri
.

Oleh itu, jika UPT anda terkena air, anda tidak boleh menggunakannya lagi (walaupun negatif ya!) kerana sudah ada tindak balas kimia di antara air dan ujian tersebut.

Hal ini kerana ujian kehamilan yang sudah terkena air akan mewujudkan garisan penyejatan dan memberikan keputusan
false positive
. Ia bermaksud, UPT akan menunjukkan anda hamil tetapi sebaliknya tidak.

Dengan itu, UPT yang sudah digunakan atau terkena air seharusnya dibuang dan tidak digunakan lagi kerana berpotensi memberikan keputusan yang salah.

Cara menggunakan UPT dengan betul

Sebelum anda menggunakan ia, bacalah arahan yang disertakan dengan ujian tersebut. Namun, ini adalah langkah-langkah menggunakan ujian kehamilan secara am:

Cuci dan keringkan tangan anda terlebih dahulu.

Bukalah bungkusan ujian anda dan letakkan di permukaan yang rata, bersih dan kering.

Pilihlah kaedah ujian yang selesa bagi anda. Terdapat 2 kaedah iaitu :

Kencing dalam cawan: sterilkan cawan anda dengan air panas dan sabun terlebih dahulu. Keringkan ia. Anda hanya perlu menangkap aliran pertengahan air kencing anda
(mid-stream urine)
secukupnya. Kemudian, celup ujian anda selama 5 saat.

Kaedah
mid-stream
:
Kencing terlebih dahulu, tahan air kencing anda buat seketika
 dan letakkan ujian di posisi yang betul. Kemudian, teruskan kencing seperti biasa dan biarkan ujian selama 5 saat.

Biarkan ujian kehamilan di tempat kering selama 5 minit, tetapi jangan lebih daripada 10 minit, ya!

Bersihkan tempat ujian untuk mengelakkan jangkitan kuman.

Konklusi

Ingatlah bahawa UPT hanya boleh digunakan sekali sahaja, biarpun jika hanya terkena air kosong. Walaupun keputusan menunjukkan negatif, jangan sesekali cuba untuk menggunakan ia lagi!

Jika anda mempunyai tanda dan simptom kehamilan tetapi ujian tetap negatif,
 buanglah ujian tersebut dan cuba lagi selepas 2-3 hari.

Ia mengambil lebih masa untuk hormon HCG anda muncul dalam air kencing berbanding dengan darah.

Kalau anda masih ragu-ragu, silalah berjumpa dengan doktor bagi mendapatkan pemeriksaan dan ujian yang lebih tepat.